GABON ZORIONTSUAK GUZTIONTZAT! ALA EZ? – ITAIA ~ Emakume Sozialisten Sarea\nPosted on 2018 abendua 23 2018 abendua 24 ITAIA\nBuila batez esnatu nau gaur amak. Entzungor egiten saiatu naiz, ohean goxo-goxo egoteko neukan astia azkenera arte luzatzeko asmoz. Alferrik, segituan neukan ama ate joka: “zer, ez duzu altxatzeko asmorik ala? Mugitu ipurdia, biharko gauzak ez dira bakarrik prestatzen eta: garbitu kopak, edalontziak eta mahi-tresnak; igo trastelekura eta jaitsi aulkiak; kendu hautsa jaiotzari; txukundu egongela; joan izebarenera, ekarri bere mahai-oihala eta plantxatu… nahikoa duzu horrekin hasteko. A, eta jaso zure gela, txerritoki honekin gozoa jarriko da eta Tomaxi”.\nUrte luzez dena bere gain hartu badu ere, aurten amona ez da gai Gabonetako ospakizunez arduratzeko, eta gure ama alaba zaharrena denez… guztiok ontzat eman dugu amonaren lekukoa berak hartzea. Lehen, amonaren “ohitura zaharrak” aldatzea ezegokia zelako, bere ilusioaren aurkakoa; orain, aldiz, gu baldintza eroso hauetan ohitu garenez, gauzak aldatzeko borondaterik ez dugulako. Edozein kasutan, gauzek berdin jarraitzen dute: emakume bat (edo batzuk kasurik onenean) jo eta fuego lanean, gainontzeko senideek otordu goxoez goza dezaten, une atsegin horren atzean dagoen lan guztiaz jabetu ere egin gabe. Lehengo lepotik burua.\nNire etxean, lan erreproduktiboen sexuaren araberako banaketak urte osoan badirau ere, Eguberrietan zeregin gehiago pilatzen denez, indartu egiten da: opariak pentsatu, erosi eta prestatu; apaingarriak erosi eta etxea atondu; elikagaiak erosi eta otorduak prestatu; ospakizunetako soberakinak jaso eta berriro ere etxea txukundu…\nParadoxa dirudi. Gabonak gertukoekin denbora pasatzeko eta gozatzeko garaitzat dauzkagun arren, testuinguru honetan betebeharrak biderkatu egiten direnez, amak denbora gehiago igaro behar du etxe-giroko lanetan: bere sozializaziorako duen denbora murriztuz, batetik, bertako kideokin duen mirabe harremana sakonduz, bestetik. Amak ez dauka lagunarteko poteo edo bazkalondo amaigaberik, ez dauka “Eguberri zoriontsurik”.\nHau gutxi balitz, amak jasotzen duen opari orok egoera hau sakontzen du: amona Kontxik urtero sukaldeko trapuak oparitzen dizkio, izeba Aintzanek aurten laneko oinetako batzuk, lehengusina Raquelek fisioterapeuta saio bat, aitak inoiz pizten asmatuko ez duen Termomix-a erosi diola entzun dut… Etxekoandre soil bat izango bailitzan daukate denek ama, inor ez da bere baitan dagoen gogoaz kezkatzen, hutsala da ingurukoen begi-bistan. Guztiek ontzat ematen dute aurrez egotzia daukan funtzio sozial hori. Bidegabea dela ohartu eta lana samurtzen saiatzen dira, bai, baina, zergatia bera zalantzan jarri gabe. Alferrik, beraz.\nAmaren aginduetan azken-aurrekotik hastea erabaki dut, haize pixka batek on egingo dit eta. Ohetik altxa, jantzi eta ziztu bizian kalera abiatu naiz; etxetik irteteak Eguberriek amagan duten eraginaz ahaztea ahalbidetuko didalakoan.\nIgandea izan arren, Gabon-gau bezpera denez, plazako denda guztiak irekita daude. Hemen nire hurrengo haserrea. Entzunda nuen hiriburuetako eta saltoki handietako dendak jaiegunetan ere zabaltzen zituztela, baina, ez nuen halakorik espero gure herrian. Banekien multinazional eta enpresa handiek edozein aukera erabiltzen dutela metatzeko, baina gure herriko dendariek ere bai? Ez al digute esaten saltoki txikietan erosiz kapitalismoari aurre egiten diogula? Nola da hori posible herriko dendariek ere Eguberriak etekina ateratzeko baliatzen badituzte? A ze adar jotzea.\nKaleak emakumez josiak daude, “azken orduko erosketak” dio batek. Gure etxea ez da salbuespena, hortaz. Bada enkargurik egiten ari ez denik ere: Leire adibidez, plazako jatetxeko behargina. Kafeak jarri eta jarri ari da biharko ardurarik ez duten horientzat. Ez da alde handirik honen eta nire amaren artean, azken finean emakume langile guztiak berdintsu dabiltza: batetik bestera prestaketa lanetan ez dabilena, nagusiarentzat lanean. Langileon auto-antolakuntzarako lanean aritzetik urrun, denak beste batentzat lanean dabiltza, izan orden soziala berriztuz edo botere burgesa ekoitziz. Edozein kasutan, langileon independentzia indartu beharrean, botere burgesa sendotzen ari dira. Halakoxea da kapitalismoa: maite ditugunak goxatzen ari garela uste dugunean ere, hots, sisteman arrakala bat sortzen, langileon menderakuntza betikotzen ari gara. Madarikatuak gu, ohartu gabe ere, gure kateak estutzen ditugula.\nMahai-oihala jaso eta etxean naiz bueltan. Dagoeneko ama baretua egongo zela uste nuen, baina usteak erdi ustel: “erosiko zenion oparia ahizpari, ezta? Aitarena nik erosi behar izan dut, ez dut zurea ere erosi beharko, ezta?”. Ene, igandea da eta ni biharko oparirik gabe: “aldatu aurpegi hori, aste osoan errepikatu dizut eta! Lisatzen hasi baino lehen jaitsi kalera eta erosi iezaiozu zerbait. Eta azkar itzuli, aditu? Gauza piloa dago egiteko eta!”.\nEta zer egingo dut nik orain? Plazako dendan zerbait erosten badiot? Ez, ez da zentzuzkoa jaiegunetan herriko dendak irekiak egotearen aurka egon, eta orain nik bertan erostea. Eta Amazonen erosten badut oparia? Ez, beharginak greban aritu dira, eta oraindik ez dute haien eskaririk bete. Bihar hiriburura joaten banaiz? Bertan aukera zabalagoa egongo da eta segituan topatuko dut ahizparen gustuko zerbait. Gainera, hilabete bukaera da eta lau sos besterik ez zaizkit geratzen, niretzako bertako produktuak ez dira hautu bat, eta ziur han hemen baino merkeagoa izango dela. Ama, zein nahastuta nagoen.\nBaina, zein da arazoa? Han edo hemen erostea ala erostea bera? Hau da, norekin gauzatzen dugun trukea ala edozein bizi behar ase ahal izateko trukatzera derrigortuak egotea? Izan ere, mundu honetan dagoen oro jabetza pribatua den momentutik, bertan aurki dezakegun edozer merkantzia bat da: ez soilik trukagarria delako, baizik eta berau eskuratzeko modu bakarra beste jabetza unitate batengatik trukatzea delako. Beraz, merkantzia baten (izan objektu ala gaitasun) erabilera egiteko, horren jabe izan behar dugu. Eta guk, desjabetuok, daukagun bakarra gure lan-indarra denez, gure ingurukoen maitasuna eskuratzeko, ez daukagu berau saltzea besterik. Orduan, zergatik eta zertarako erosi behar diot opari bat? Benetan harreman estuenetarikoa dudan horrekin, ahizparekin, elkar maite dugula baieztatzeko opariak trukatzea derrigorrezkoa dela?\nNazkatu naiz. Nazkatu Gabonetako zoriontasun faltsuaz. Nazkatu jasaten ez dudan jendearekin itxurak egitera behartua egoteaz, eta batez ere, maite dudan jendearekin egoteko aukerarik ez edukitzeaz, edo are gehiago, haiekin azaleko harremana mantentzeaz.\nErrudun sentitzen naiz. Urte luzeak dira jadanik Gabonek nigan ezinegon hau sortzen dutela, baina alferrik, aurten ere zirku honetan parte hartuko baitut. Itxaron… zerbaitek klik egin du nigan. Alferrik? Eta datorren urterako gauzak aldatzen saiatzen banaiz? Agian ez dut gauza handirik lortuko, baina… saiatzen banaiz?\nGauza asko aldatu nahi ditut: hezkuntza, politika, harremanak, medikuntza… Esan daiteke orokorrean ez nagoela ezerekin ados, hau ez dela nire tokia. Zu eta biok gatibu gauzka formazio honek, ito egiten gaitu, pixkanaka garbitu. Sistema irauli nahi dut: kapitalismoarekin bukatu. Baina nola egiten da hori?\nEgia esan nigan ukapena sortzen duena ez dira ez familia, ez ospakizunak, ezta elkarri maitasuna adieraztea ere. Errefusatzen dudana familia antolatzeko, ospakizunak burutzeko zein elkarri maitasuna adierazteko daukagun modu zehatza da.\nFamilia urtean birritan batzen den odol lotura dela ikasi dugu, zeinarekin, inoiz garatu ez ditugun harreman estuak irudikatzen ditugun. Familia hurbilari dagokionez, behinik behin, harreman iraunkorragoak sortzen ditu. Horrek, baina, ez dakartza berekin konfiantza eta eskuzabaltasuna. Etxean ere sasi-konpromisoa dugu oinarri, harreman zintzoetatik urrun, taldearen babesaren bidez, norberaren bizi baldintzen hobetzea da helburua nagusia. Eguberriak tresna bikaina dira kakatzar honetan sakontzeko, hala da gurean behintzat. Familia handia baita gurea, urtean behin elkartu eta jator plantak egiten dituen horietakoa.\nFamiliak ekoizpen eredu kapitalistan funtzio desberdinak betetzen ditu. Horien artean funtzio erreproduktiboa dago, ugalketaren bitartez, langile belaunaldi berriak sortzea bermatzen duena, eta gainera, etxe-giroko lanen bidez, lan-indarraren eguneroko osatzea gauzatzen duena. Bestalde, funtzio diziplinatzaileak senideak etika burgesean oinarritzen diren harremanetan hezten ditu, eta horrela alienazioa ahalbidetzen du.\nGainera, ezaguna da ospakizunek gure kontzientzia arrotzetan funtzio anestesikoa betetzen dutela. Bertan, desjabetu gisa barrenean daramagun sumin guztia alkohol artean husten dugulako, eta jai-giroan egoteak eta zer ospatu badugula sinisteak bultzada ematen digulako. Hori guztia gutxi balitz, jendeari estimua ahalik eta opari garestienaren bidez adierazteko daukagun betebehar sozialak, gure harreman estuenetan funtzio kosifikatzailea betetzen du, gure maitasuna eros ahalmenaren arabera kuantifikatuz.\nGure behar erreproduktibo guzti-guztiak asetzeko, izan biziraupen hutsa ahalbidetzeko edo behar sozialak gauzatzeko, ekoizpen harreman kapitalistaren baitan harremantzera behartuak gaude. Lotuta: gure desjabetu egoera dela eta, ez daukagu bertan jarduteari uko egiteko inolako bitartekorik, esplotatuak izatera kondenatuta gaude. Hori nahikoa ez balitz, Kapitalak familia, ospakizun zein maitatzeko eredu bat inposatzen digunean, ez digu soilik burgesiaren mesedetan dagoen bizi eredu bat ezartzen; horri itxura ahistorikoa emanez, aukera bakar gisa aurkezten baitigu. Aukera bakar eta biribiletan biribilena, bere bertsioetan onena, perfektua.\nEta bizi eredu hau (ustez) betikoa, eta horrenbestean betierekoa bada, nola amestuko dugu bizi aske batekin? Ez dugu etxetzat dugun mundu hau ezagutzen, ez ditugu geure aukerak ezagutzen, geure buruak ere ezezagun zaizkigu… Langile kontzientzia garatzeko posibilitatea bera ere lapurtzen digu Kapitalak, horrela, praktika iraultzaile oro sortzeko aukera inpotentziara kondenatuz. Frustrazioa da hoberen deskribatzen gaituen hitza: ikusten dugun eta bizitzen dugun munduen artean amildegi handi bat dago, eta horrek, oso ona izan arren, antzutu egiten du gure borondatea. Ez daukagu geure bizien gaineko inolako kontrolik, hemen ezta askatasun izpirik.\nEtxera bidean naiz berrio. Aurreikusgarria zen bezala, esku-hutsik noa, ez dut ahizparentzako oparirik erosi. Berandu nabil familian harremantze ereduaren erroko eraldaketa bat emateko aurten, eta honek zeharo nahasten nau: galduta sentitzeak, lanbrotu egiten bainau. Kosta egiten zait Gabonotan antzerki honetan parte-hartzera behartuta nagoela onartzea. Nire gaitasunak, asko jota, familia otorduetan zein kuadrillako eztabaidetan noizbehinka bazterrak nahastea soilik ahalbidetuko didala.\nBaina honek ez du etsipenik sortzen nigan. Itxaroteari utziko diot. Aurten ez naiz urte zaharrarekin batera gaitz guztiek ospa egitearen, eta urte berriarekin zoriona etortzearen zain egongo. Honekin ez dut esan nahi itxaropena galdu dudanik, ezpada, mirarien zain egoteari utzi, eta langileon antolakuntzan jarri dudala itxaropena: jasaten dugun klase borrokan esku-hartze zuzena gauzatzeko eratzen dugun boterean, alegia. Jadanik ez daukat itxaropena gertakari irrazionaletan, garatzen dugun jardunak dauzkan aukeretan, baizik.\nEkinez egiten omen da ezina, eta argibide faltan, horixe da desjabetuok daukagun aukera bakarra: iraultza sozialista antolatu ahal izateko, instituzio proletarioak eratzea, edo gaira ekarrita, familia antolatzeko, ospakizunak gauzatzeko eta elkar maitatzeko era iraultzailea bilatzea. Hurrengo Eguberritan prozesu honen bizipenak elkarrekin partekatzen egon nahi nuke, horretarako, nik zu behar zaitut, esperientzia kolektiboa behar dut. Gauza handia da langileon komunitate politikoa eratzea, jardun gaitezen honetan.\nBorroka honek ez dauka gidalibururik. Inork ez digu maisu lanik egingo, ez biderik aitzurtuko. Hau ez da aisa eskuratuko dugun helburua, mardula izango da, noski. Nola ez da ba izango, kateaturik gaituen ekoizpen eredu honekin amaitu nahi badugu. Alta, erraza da Gabon Gauean mahian eseri, afari goxoa jan, opari politak ireki eta lagunekin dantzan egitea. Baina ez dezagun Olentzeroren opariekin amesten jarraitu, inork ez baitigu askatasuna etxeko atarira ekarriko.\nHeldu den Eguberrian langileon boterearen hedapena ospatzea: hauxe da nire 2019ko xedea. Eta zurea?\nOn egin diezuela janak eta kalterik ez edanak,


Osasun laguntza, atzerrian lan egiterakoan | Fraternidad-Muprespa\nOsasun laguntza, atzerrian lan egiterakoan\nAtzerrian lan-istripurik gertatuz gero, langileari emango zaion osasun laguntza Espainian edozein gorabeherarengatik esparru horretan jasoko lukeenarekin parekagarria izango da.\nZer eskaintzen zaie atzerrian dauden langileei?\nTelefono bidezko orientazioa, horretarako ezarritako zenbakian:\n(+34) 900 269 269\n(+34) 913 896 398\nPremiazko laguntza jarraitua, araudi aplikagarriaren eta dauden hitzarmenen arabera dagozkion baliabide eta hedadurarekin.\nOsasun garraioa ordaintzea, Mutualitateak aurretik baimenduz gero, tratamenduarekin lurralde nazionalean jarraitzeko.\nMutualitateak estaltzeko baldintzak\nEspainiako lurraldeko zehaztapen eta baldintza berberak aseguramenduari dagokionez.\nEnpresak istripua lanekoa dela adierazten duen agiria.\nMutualitateak hori onartzea.\nGainera, onartzeko baldintza izango da enpresak eta langileak kasu bakoitzean beharrezkoak diren izapideak bete izana eta indarreko araudiak edo hitzarmenek babestutako zentroetan laguntza eskatu izana.\nBidaia egin aurretik, atzerrira joateko langileei dagozkien kudeaketak egin behar dituzte langileek eta enpresak Gizarte Segurantzan:\nHelmugako herrialdeko berariazko inprimakiak bete eta Gizarte Segurantzaren Diruzaintza Orokorrean (TGSS) aurkeztu.\nEuropako Osasun Txartela (EOT) eskatu, EBko eta Europako Esparru Ekonomikoko (EEE) herrialdeen eta Suitzaren kasuan.\nMutualitateak ez du dirurik aurreratuko jasotako osasun laguntzagatik.\nOsasun laguntzarako alde biko hitzarmenik gabeko herrialdeetan: gastuak enpresak ordainduko dizkio beti laguntza eman duen osasun zentroari. Dagokien agiriak aurkeztu direnean, zenbateko horiek itzuliko dira.\nMunduko gainerako herrialdeetarako: osasun zerbitzu publikoak erabili beharko dira, eta jasotako osasun laguntzaren zenbatekoak ordaindu. Dagokien agiriak aurkeztu direnean, zenbateko horiek itzuliko dira.\nNola izapidetu behar da zerbitzua?\nZaintzen zaituen Mutualitatea


GAUR8 - Miguel Piovesan apaiza\nIRITZIA - Miguel Piovesan apaiza\nJose Imanol Unanue\nPeruko herrixka batean bizi den Miguel Piovesan apaiz italiarrak argi du, oihaneko aberastasunak lapurtzeko, dagoen herritik hasi eta oihanetik zehar errepide bat egin behar dela. Aberatsen interesen alde jokatzen du eta areriotzat dauzka bertako jatorrizkoak. Apaiz madarikatu honek, “jaungoikoaren” gomendioei muzin egin zien aspaldi. Ingurukoen iritzia jaso beharrean, Peruko presidente Ollanta Humalarekin eta kongresuko diputatu askorekin batzartu zen bere aldarrikapena defendatzeko. Eskura daukan irrati batetik ere, saiatzen da jatorrizkoen aurkako mezuak zabaltzen, gezurrak esanez... haiek diru laguntzak jasotzen dituztela gobernuz kanpoko erakundetatik, erabiliak direla, “progresoaren” aurka ari direla, eta abar, esanez.\nBitartean, urrun dauden eliz-agintariek ez diote esan jarrera aldatzeko edo benetan egin behar duena gogoratzeko. Beraz, uler dezakegu, egungo “eliza” ere, betiko modura, boterearekin bat datorrela, ez behartsuenekin.\nBadirudi, apaiz hau bizirik dagoen bitartean, saiatuko dela indarrez, beste batzuen bizimodua, etorkizuna edo bizia arriskuan jartzen, eta zelan ez, bultzada ematen Amazonas inguruan egunero egiten diren sarraskiei.\nPentsatu al dugu zenbat gizaki hil den halako pertsonen jarrerengatik? Badakigu zenbat lagun erailtzen eta zenbat kultura desagertzen diren urtero zonalde horretan? Datu zehatzak urtero ematen dira, baina garrantzi handiagoa ematen diogu “herri garatuetako” berriei eta jaungoiko ezezagun baten hitzak edonola erabiltzen dituen bati, jatorrizko ez-ezagunak direnen aldarrikapenei baino. Amazonaseko gerra ez legala ere gizakien kontrako erasotzat har dezakegu. Zoritxarrez, gogoa behar da horrela tratatzeko. •


DonostiaEuskaraz.eus - 1.200 ikasle bertsotan Antzoki Zaharrean\n2015-2016 ikasturtean 26 ikastetxetan landu dute egitasmoa eta 1.200 bat haurrek parte hartu dute. Ikasturtea bukatzeko eta egindako lanaren emaitza gisa, ikasleek Antzoki Zaharrean kantatu behar dute. Ikastetxe bakoitzeko ikasle talde bakoitzak bost minutu inguruko emanaldia prestatzen du Gipuzkoako Bertsozale Elkarteko adituaren eta ikastetxe bakoitzeko irakasleen laguntzarekin.\nMaiatzaren 24ra arte, 10 jaialdi Antzoki Zaharrean\nHamar jaialdi horiek ikasleen lanaren uztarekin antolatzen dira, hau da, emanaldiko ideiak zein bertsoak neska mutilek landu eta sortu dituzte, eta eurak dira protagonista bakarrak.\nGipuzkoako Bertsozale Elkartearen eskutik burutzen den programa honetan emaitza ikusgarriak lortzen dira. Parte hartzen duten ikasleek ahozkotasunean eta sormenaren alorrean aurrerapen nabarmenak lortzen dituzte: jendaurrean egoteko eta hitz egiteko oztopoak gainditzen doaz eta ideiak ordenatzen ikasten dute. Horrez gain, egitasmoa bertsozaletasuna sustatzeko baliagarria da oso.


Cabieces kasua politikari batzuen onurarako ate birakarien funtzionamenduaren agerraldi klasiko bat da | LAB SINDIKATUA\nEkintza Soziala Cabieces kasua politikari batzuen onurarako ate birakarien funtzionamenduaren agerraldi klasiko bat da\nCabieces kasua politikari batzuen onurarako ate birakarien funtzionamenduaren agerraldi klasiko bat da\n"Kutxabank Cabieces" auzian herri-akusazio gisa agertu garen alderdi sindical eta sozialek egun dagoen informazioaren arabera Cabieces kasua politiko batzuen onurarako ate birakarien funtzionamenduaren agerraldi klasikoa dela ondorioztatzen dugu. Gure ustez, ez da inongo frogarik ekarri non ziurtatzen den Cabieces jaunak jasotzen zuen dirua lan-prestazio mota batekin bat zetorrela. Aitzitik, auditoretzaren txostenak zein alderdi honek eskatu lekukotasunek ziurtatu dute lan-prestaziorik ez dagoela.\nCABIECES-KUTXABANK KASUAN HERRI-AKUSAZIOAREN BALORAZIOA\nLAB, ESK, STEE-EILAS, Bizkaiko ENHE, HIRU, EKA eta Euskal Herriko pentsiodunen plataforma herri-akusazio gisa agertu gara Bilboko 4. instrukzioko epaitegian 2015eko 426 aurre-eginbideaz eta Kutxabanken jazo gertaerengatik fiskaltzak jarri duen salaketaren haritik burutzen ari den auzian, non ikerketaren ondorioz, Mario Fernandez, Mikel Cabieces eta Rafa Alcorta, besteak beste, inputatuak dauden.\nEgun arte egin denaz akusazio honek iritsi duen ondorioa oso argia eta eztabaidaezina da:\nCabieces kasua ate birakarien funtzionamenduaren agerraldi klasikoa dugu, beti ere, politikari gutxi batzuen onuran. Gure ustez, ez da inongo frogarik ekarri non ziurtatzen den Cabieces jaunak jasotzen zuen dirua lan-prestazio mota batekin bat zetorrela. Aitzitik, auditoretzaren txostenak zein alderdi honek eskatu lekukotasunek ziurtatu dute lan-prestaziorik ez dagoela.\nBabes-harremana eta Kutxabanki egin omen zaion iruzurra Euskal Kutxak eta Kutxabank pribatizatzea erabaki dutenen erabaki politikoak dira.\nCabieces jaunak Kutxabanken, ia lanik egin gabe, hilero 6.000 bat euro kobratzen zituen. Aipatu ordainketak ez badatoz bat inongo lanarekin; ordainketa politikoez ari garela esan daiteke.\nOrdainketok, Kutxabank pribatizatzeko prozesuan, EAJ-k, PP-k eta PSE-k lotu dituzten akordioen baitan gauzatu ziren; alderdi politiko horien ordezkariek eman beharko lituzkete azalpenak, eta hala balegokio, euren gain hartu beharko lituzkete ondoriozta daitezkeen ardura politikoak.\nCabieces jaunak Kutxabank eta Iberdrolatik 12.000 euro hilero kobratzen zuen bitartean, eskatu zuen langabezia-prestazioa kapitalizatuz, haren autonomo-kuotaren gizarte-segurantza finantzatu zuen. Litekeena da jarduera hori legezkoa izatea, hala ere, guztiz ezmorala deritzagu. Gure ustez, moralki onargarria izan daitekeen ekimen bakarra Cabieces jaunak bidegabeki jaso zuen kopurua itzultzea litzateke.\nAkusazio gisa agertu izanari eraginkorra deritzagu eta gustura gaude horrekin, herri-akusazio honen jardunari esker lekukotzak jaso direlako, eta hauek dute zalantza izpirik uzten: laneko prestazio batengatik ez bada ordainik egin, interes politiko kutsuko ordaina dagoen adierazgarri.\nCaja Surreko abokatuak, joan den astean, eman lekukotzaren arabera, zioen ez zuela inondik inora ezagutzen Espainiako Gobernuaren ordezkari ohia, harekin ez telefonoz, ez posta elektronikoaz ere, ez zuela harremanik izan. Horrez gain, Alcorta jaunaren bulegoko lankideok baieztatu zuten epaitegiko egoitzan Cabieces jaunaren izendapena ezarri zutela, eta hautapenean ez zirela gaitasuna eta ezagutzak aintzakotzat hartu. Hortaz, ez digute Cabieces jaunak egindako lanen berri eman, eta kontuak honelakoak izanik, Caja Surreko abokatuarekin harremanik ez bazuen, nolatan justifika daitezke Andaluziara egindako bidaiak eta haiek eragindako gastuak? Gure zalantza zentzuzkoa da: zertan jardun da orduan Cabieces?\nHerri-akusazioak bere buruari galdetzen dio nolatan egin dezakeen jaun honek lan, era berean, Iberdrolan eta Kutxabanken?\nGure ustez, behar beste zantzu daude epaitegiak instrukzioari eutsi diezaion eta prozedura aldatuko duen autoa eman dezan.\nAzkenik, berriro ere, adierazi Kutxabanken pribatizazioa haztegi izan dela aipatu jokaerak eman daitezen, eta gure aburuz, erakunde publiko sortzaileei akzioak itzuliko ez balizkiete, antzeko egoera gertatuko lirateke etorkizunean.\nKutxabank publikoa izan dadila, pribatizazio prozesuak atzera egin dezala eskatzen dugu; euskal ekoizpen ehunak eta oro har, euskal gizarteak behar dute euskal finantza sistema publikoa sortzea. Horrela bakarrik, eskuartean daukagunaren antzeko iruzurrak saihestu daitezke.


Irekia Eusko Jaurlaritza - Gobierno Vasco :: NEIKER lurzoruak deskutsatzeko teknika berri bat garatzen ari da burdinazko nanopartikulak eta biorremediazioa uztartuta\nNEIKER lurzoruak deskutsatzeko teknika berri…\n<img src="https://www.irekia.euskadi.eus/uploads/cover_photos/33335/original/Polluted-soils.jpg" style="max-width:100%" alt="Kutsatutako zoruak" />\nKutsatutako zoruak Iturria: Irekia\nBi teknikak uztartuta zoruak in situ deskutsatu daitezke. Biorremediazioan gai kutsatzaileak degradatzeko ahalmena duten bakterioak aplikatzen dira lurzoruan.\nNEIKER-Tecnalia, Nekazaritza, Ikerketa eta Garapenerako Euskal Erakundea estrategia berri bat ikertzen ari da gaur egun, kloroa duten konposatu organikoekin kutsatutako lurzoruak erremediatzeko. Prozesu berritzailearen muinean dago zero balentziako burdinazko nanopartikulak eta biorremediazio teknikak uztartzea. Proiektuak NANOBIOR du izena, eta halaber parte hartzen dute Ekotek eta Dinam enpresek, Euskal Herriko Unibertsitateak eta Gaiker-IK4k.\nZero burdinazko nanopartikulak eta biorremediazioa elkarrekin erabiltzea aurrerapauso garrantzitsua da lurzoruak deskutsatzeko, eta in situ aplikatu ahal izatearen abantaila dauka. Horrenbestez, gaur egun ikerketa fasean dagoen metodologia honek beste prozesu batzuk ordeztu litzake, esaterako, kutsatutako lurrak hondeatzea, ondoren itxita gordetzeko edo tratatzeko. Gainera, bi tekniken uztarketak deskutsatzeko denborak murriztu ditzake, bakarrik biorremediazio erabiliz denbora horiek askoz luzeagoak bailirateke.


Beste larunbat batez, La Palmeran aurkitzen gara, ikasturte honetako bilerei nolabait amaiera emateko.\nArratsalde honetan, EMAKUNDEk egindako film bat ikusteko aukera izan dugu, zeinak emakumeak dituen protagonista, eta "VOLVER" izenburuak genero indarkeriarekin konektarazi gaitu, nahiz eta, emakumeek beraiek esan duten bezala, hobekuntzaren bat egon den, eguneroko esperientziak gogorarazten digun.\nPelikula amaitutakoan, FORUM bat egin dugu haren inguruan, oso gustura, bertaratutakoen artean hurbileko aurpegi eta egoerak presente eginez, arazo honek edozein estatus sozial zipriztintindu dezakeela jakitun.\nLehen esan bezala, film honekin amaitutzat eman ditugu ikasturte honetako topaketak, udara ondoren jarraitzeko animoz eta motibazioz, trebatzen jarraitzeko lagungarri izango dugun guztia partekatzen jarraitzeko, ezagutza berriak geureganatzeko eta, batez ere, BEGIRUNEZ eta ELKARTASUNEZ eraikitako gizarte baten alde egunero borrokan diharduten emakumeen bide honetan elkar laguntzeko.\nIkasturtea oso positiboa eta guztiontzat aberasgarria izan dela esan dezakegu. Egon ez direnengatik penaz, irailean berriro gure artean izango direkoan.\nUDA ONA OnDoaNEKO TALDE GUZTIENTZAT.


Herrialde Baltikoak - Wikipedia, entziklopedia askea.\n(«Herrialde baltikoak» orritik birbideratua)\nestoniera, letoniera, lituaniera\n- Guztira 175,228 km2\n- Zenbatespena (2017) 6.124.314\n- Dentsitatea 35 bizt./km2\nBPG (PPP) Zenbatespena (2017)\n- Guztira 184.579 milioi $\n- Per capita 30.023 $\nBPG (nominala) Zenbatespena (2017)\n- Guztira 94.197 milioi $\n- Per capita 15.645 $\n- Udan (DST) EEST (UTC+3) (UTC)\nHerrialde Baltikoak (estonieraz: Balti riigid, Baltimaad; letonieraz: Baltijas valstis; lituanieraz: Baltijos valstybės; errusieraz: Прибалтика, Pribaltika), Estatu Baltikoak ere deituak, Ipar Europako hiru herrialde dira, Itsaso Baltikoaren ertzean daudenak, Niemen ibai bokalearen eta Finlandiako golkoaren artean: Estonia, Letonia eta Lituania. Europar Batasuneko kide dira 2004tik.\nMende askotan zehar indar arrotzen menpe egon ostean, estatu independente bilakatu ziren Lehen Mundu Gerraren ondoren. Bigarren Mundu Gerra arte, Finlandia herrialde baltikotzat hartzen zen, beste hiruren antzeko egoera zuelako. Gaur egun, ordean,Eskandinaviarekin lotzen da. Errepublika Baltikoak adierak esanahi historikoa du, Sobietar Batasunaren garaian horrela izendatzen zirelako hiru errepublikak. Egun ere, errepublikak dira baina independenteak. 1991. urtean lortu zuten Sobietar Batasunetik independizatzea. Errusiak tropak 1994an irten ziren Herrialde Baltikoetatik. 2004an, Europar Batasuneko eta NATOko kide egin ziren. Hiru herrialdeek demokrazia liberala daukate, eta haien ekonomiak bilakaera azkarra izan zuen 2000ko hamarkadan. Halere, kolpe handia jasan zuten 2008. urte inguruko finantza krisian.\nHizkuntzari erreparatuta, letoniera eta lituanierak sustrai berdintsuak dituzte, indoeuropar hizkuntzak baitira. Estoniarren hizkuntzak, aldiz, ahaidetasun handiagoa du finlandierarekin, eta hizkuntza ez-indoeuroparren multzoan dago sailkatuta, finlandiera eta hungarierarekin batera.\n2 Datu orokorrak\n3 Hiri nagusiak\nHainbat hizkuntzak bereizitako bi talde etniko ageri dira Herrialde Baltikoen jatorrian. Talde finiarra livoniakoek, ingriakoek eta estoniakoek osatua da. Uraldar hizkuntza dute, suomieraren familikoa. Baltikoko taldea eslaviar moldetik hurbil dauden hiru hizkuntza indoeuropar zaharrek osatua da: letoniera (Letonia), lituaniera (Lituania; 400.000 lituaniar bizi dira Estatu Batuetan) eta, XVIII. mendea arte, prusiera zaharra, Ekialdeko Prusian.\nBaltikoko herriak laster hasi ziren merkataritza harremanetan eskandinaviar, eslaviar eta germaniar herriekin, zibilizazio eta antolamendu politiko bereziei eutsiz betiere. Kristautu eta germaniartu ondoan (Hansaren mendeko Zaldun Teutoniko eta Ezpataren Anaia Livoniarrak), Baltikoko herriak Polonia, Suedia eta Errusiaren eskuetan egon ziren. Eslaviarren agintepean XVIII. mende hasieratik aurrera, 1721ean igaro ziren Errusiar Inperioaren eskuetara Ingria, Livonia, Estonia eta Letonia (Nystadeko Hitzarmena); Lituania eta Kurlandia 1795ean (Poloniaren hirugarren banaketa).\nAlemaniarrek eta sobietarrek bi mundu gerretan gutiziatu eta hartu zituzten lurralde horiek; 1920-1940 urteetan burujabe izan ziren Estonia, Letonia eta Lituania. 1940an, Hitler eta Stalinen hitzarmenaren ondorioz, Sobietar Batasunak bereganatu eta errepublika sozialisten estatusa eman zien. Errusiartzearen aurkako altxamenduen zapalkuntza latza izan zen. Ameriketako Estatu Batuek eta Mendebaldeko Europako estatuek inoiz ez zutea Baltikoko estatuen sobietartzea onartu. 1991n, Sobietar Batasunean Mikhail Gorbatxoven agintepean izandako aldakuntzen ondotik, Estonia, Letonia eta Lituaniako parlamentu eta herria burujabetzaren alde agertu ziren gehiengo argi batez, eta estatu independente bilakatu ziren.\nDatu orokorrak[aldatu | aldatu iturburu kodea]\n- XIII. mendera arte\n- 1918ko otsailaren 24a\n- 1991ko abuztuaren 20a - XIII. mendera arte\n- 1918ko azaroaren 18a\n- 1991ko abuztuaren 21a - XVIII. mendera arte\n- 1918ko otsailaren 16a\n- 1990eko martxoaren 11\nKersti Kaljulaid Raimonds Vejonis Dalia Grybauskaitė\n1.317.797 1.957.200 2.849.317 6.124.314\n45.339 km² 64.589 km² 65.300 km² 175.228 km²\n29 bizt/km² 31 bizt/km² 44 bizt/km² 35 bizt/km²\n4,56 1,5 1,35 2,23\nGDP (nominala) osoa (2017)\n24.609 milioi $ 29.636 milioi $ 44.937 milioi $ 94.197 milioi $\nGDP (nominala) per capita (2017)\n18.798 $ 15.072 $ 15.837 $ 15.645 $\nGDP (parekotasuna) osoa (2017)\n40.519 milioi $ 53.710 milioi $ 90.240 milioi $ 184.579 milioi $\nGDP (parekotasuna) per capita (2017)\n30.951 $ 27.315 $ 31.803 $ 30.023 $\nGiniren koefizientea (2012)\n33,2 35,5 35,2\n0,865 0,805 0,848\n.ee .lv .lt\n+372 +371 +370\nHerrialde Baltikoak: biztanle gehien duten udalerriak\nStatistics Estonia, Statistics Latvia eta Statistics Lithuania; 2015eko urriaren 1eko zenbatespenak\nVilnius 1 Riga Letonia 696.593 11 Jelgava Letonia 61.961\n2 Vilnius Lituania 542.664 12 Narva Estonia 58.375\n3 Tallinn Estonia 444.085 13 Marijampolė Lituania 58.027\n4 Kaunas Lituania 297.669 14 Jūrmala Letonia 57.671\n5 Klaipėda Lituania 154.275 15 Alytus Lituania 55.526\n6 Šiauliai Lituania 102.983 16 Pärnu Estonia 41.170\n7 Tartu Estonia 98.449 17 Ventspils Letonia 40.273\n8 Daugavpils Letonia 96.818 18 Kohtla-Järve Estonia 36.622\n9 Panevėžys Lituania 95.218 19 Mažeikiai Lituania 35.997\n10 Liepāja Letonia 78.787 20 Rēzekne Letonia 31.886\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/9/10 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\n↑ Euskaltzaindiaren Hiztegia: Baltiko, euskaltzaindia.fr\n↑ a b c d International Monetary Fund: Report for Selected Countries and Subjects, imf.org\n↑ GINI index (World Bank estimate), data.worldbank.org\n↑ Human Development Index and its components, hdr.undp.org\nMultimedia: Baltic states\nTestuan estoniera duten artikuluak\nOrriaren azken aldaketa: 28 azaroa 2019, 11:25.


kritiken hemeroteka » Poesiari return\nPoesiari return Iker Zaldua / Noticias de Gipuzkoa, 2007-06-02\nJadanik ez da berria poesia narratiboa egitearena. Baina aipagarria dela uste dut, batez ere kaxa huts honetako azalean poesia jartzen duenean eta barnean tarteka narratiba hutsa diren testuak aurkitzen direnean. Izan ere “return” bidezko poesia liburu honen barnean badira poesiari mehatxu egiten dieten hainbat narrazio. Joerak indarra hartu du eta ongi etorria izan beharko du.\nKaxa huts bat irekitzera goaz beraz, eta arrastoak aztertzera. Lau koloretan banatu ditu arrastoak Beñat Sarasola, lehenengoan poesiaz margotzen ditu bere poemak, poesiaz ari da, literaturaz, literaturaren literaturaz. Objektu galduak kolore argiagoz idazten du, gardenago, bere eraginetako batzuk azaleratzen baitira, Zeru hauek izena du testu batek Bernardori so agian eta migrazio errutinarioak irakurriz ere asteasuar batek behinola idatzi zuen berandu dabiltza paregabearen anaiaren aurrean gaudela irudituko zaigu.\nGu geu laurogeiko hamarkadarekin hasten da, iraganera jauzi, iragan mundua eta gaurkoa lehian jarriz, asko dira atzoaren tonu biziaz margotutako testuak bertan eta tartean argazki ederrak topatuko ditugu bizikletaz delakoan kasu. Testuak sarri hori behar izaten du, mezu bikaina baino argazki eder bat aurkitu nahi dugu, mezuak guztiak esan baititugu dagoeneko. Argazki gehiago azken atalean, Gernikako arbolaren gerizpean, onena, politena Egun batek presa duenean izenekoa, argazki onenen albumean sartzeko modukoa inondik ere.\nKaxa huts batean gauza asko aurki ditzakegun seinale da donostiarrak idatzitakoa, bizia eta irekia, hermetismo gehiegirik gabekoa eta tarteka tarteka poesian hori eskertzekoa da, baita “return” .bidezko poesiaren barruan ere.


Herri elkargoan hautetsi batzuk kexu\nEuskal Herriko Herri Elkargoan barnealdeko hautetsiak kezkatzen hasiak dira. Izan ere oihartzun eta oihu handiko errealitatea baldin bada betiko kezkak mantentzen dira. Izan ere kostaldeak izugarrizko pisua izaten jarraitzen du eta barnealdeko herrientzat arriskua da aurrekontuetatik gauza gutxi gelditzea. Haatik kostaldeari garrantzia handia ematea oso logikoa da herritarren gehiengoa hor baita. Udan turista gehienak hor gelditzen dira beraz garraiorako inbertsioak hor egon behar dira. Baina hau ez al da Frantziatik ikasi... [Lire la suite]\nPosté par harobi à 10:08 - Permalien [#]\nDebateek beti zerbait ekartzen dute. hemen Garan agertutako artikulua jartzen da. MASKARADAREN INGURUKO POLEMIKA ARRAZISTA BIZIRIK Zuberoako inauteetan buhame edo ijitoez ematen den irudia arrazistatzat jo du Nicole Lougarotek. Hori aldatzea eskatu du, baina batzuek tradizioak markatutako arauak mantentzea besterik ez dela uste dute, eta ohitura osotasunean garatu daitekeela uste duenik ere bada. Idoia ERASO Zamaltzaina, xorrotxak, kauterak edo Gathuzaina bezalakoak al dira buhameak maskaradetan?... [Lire la suite]\nJaka horiak bezainbat\nFrantzia osoan diote laurogei mila bat herritar atera zirela kalera bederatzigarren egunerako. Alegia mobilizapen honek lortzen du frantses gobernua astintzea eta Macroni kezka handiak sortzea. Kazetariak Le Pen Marine gomitatzen ari dira bere programa azal dezan sekulan Macronek arazo larria balu. Alegia eskuin muturrari ateak zabaltzeko prest daudela zonbait eremutan. 11 hil, bi mila bat zauritu,batzuk oso larriki, 246 filma non jaka horiak zanpatuak ikusten diren polizien eskuen artean. Hau da zonbait zenbakitan bilan... [Lire la suite]\nPosté par harobi à 17:50 - Permalien [#]\nIparralde eredu dela entzuten dugu askotan Hegoaldeko militanteen artean. Eredu alderdi politikoen arteko adostasunak lortzen baitira aldarrikepenen plazaratzeko. Adostasun hauen artean presoen aldeko azken prentsaurrekoan ikusi duguna, alderdi politikoak, ezkerrekoak, eskuinekoak frantsesak eta abertzaleak denak elkarrekin, gaur diote mobilizapenak indartu behar direla presoak ateratzeko. Une batean ulertzen genuen bake prozesuarekin presoak aterako zirela automatikoki. Baina ez dira atera eta orai hurbilketarekin konformatzen... [Lire la suite]\nJaka horiak Baionan\nLarunbatean 1500 jaka hori atera dira Baionan mobilizapen zortzigarren egun horretan parte hartzeko. Ipar Euskal Herrian ere herritarrak mobilizatuak dira eta gobernuaren politikan aldaketak eskatzen dituzte. Ohargarria da Miarretzeko autopistaren ateratzean jaka horien elkartzeko gunea begiratzean determinazioa puntua ikustea. Izan ere kanpoan den hotzarekin herritarrak bilduak, jarrita, xutik, pankartak denetan, batzuk frantses banderarekin beste batzuk ikurrinarekin, hor daude eleketan, aktualitatea komentatzen, batzuetan asko... [Lire la suite]\nPosté par harobi à 21:30 - Permalien [#]\nKarrikara atera beharra\nBI manifestaldi deituak dira urtarrilean. Izan ere presoen egoera ez da oraindik konpondua eta frantses estatuari doakionez ematen du Macronek beste arazo mota daukala eta beste arazotan murgildua dela. Horrela, euskal presoen egoera ez da gobernuko agendaren lehen lerroetan eta presoen familiarrei betitik tokatzen zaiena berdin jarraitzen du, alegia sakabanaketa jasan eta senideak ikusi nahi badituzte kilometoak jan. Estatuak ez du errukirik, mendekuaz bizi da eta herri txikien zapalketa bere izaeran, bere adn-ean, gaur egun... [Lire la suite]\nPosté par harobi à 20:10 - Permalien [#]\nDuela hamahiru urte ezker abertzaleak sortu zuen euskaraz eta erderazko irratia gaurtik goiti isilduko da. Ezker abertzalearen abotsaren zati bat izaten saiatu zen baina hemendik goiti isiltzeko erabakia harti izan da. Agurtzen eta eskertzen dugu orai arte egin lana. Bihartik goiti beste irrati bat goaitatuko dugu hau euskarazkoa. Alde horretatik poztekoa da jakitea euskarazko beste irrati bat sortuko dela. INFO7 irratiko zati bat Urruñan sortzen zen, espero dezagun Urruñak bere tokia izanen duela oraindik prentsa eremuan.\nPosté par harobi à 13:04 - Permalien [#]\nAbenduaren 17tik 19ra bost euskal herritar auziperatuko dituzte. 2015eko uztailaren 7an Iñaki Reta eta Xabier Goienetxea atzeman zituen frantses Poliziak, Ortzaizen. Herriko auzoak diren Terexa Lekunberri eta Jef Mateo haiekin batera eraman zituzten. San Ferminak ziren eta berriz ere kolpea izan zen bakea bilatzen zen mugimenduarentzat. Garcy Etxebehere bere etxera itzuli zelarik aitortu zuen hegoaldeko bi kideak aterpetu zituela eta bere gain hartu zuen desarmatzen prozesuan bere harri koskorra eman nahi izan zuela, armak... [Lire la suite]\nPosté par harobi à 09:51 - Permalien [#]\nMacron-ek hitz egin du, ez zuzenean, aitzinetik grabatutako hitzaldi baten bidez. Jarrita ikusi dugu. Eskuak mahai gainean pausatuak. Erran dute 27 milioi herritar zeudela begira. Ez dakit nondik ateratzen dituzten zenbaki horiek baina telebistan ateratzen dituzte. Goiz honetatik ari dira erraten Macron mugitu dela, urrats batzuk eman dituela eta mea culpa ere egin duela. Oren gehigarriak ez dituela zerga pean jarriko iragarri du, hau Sarkok ere erran eta egin zuen. Horrek egiten du diru bat ez dela estatuko kutxetan sartuko beraz... [Lire la suite]\nAsteburua oso latza izan da Parisera igo ziren Jaka Horientzat. Errepresioa itzela izan da eta etengabe media nagusiek gobernuaren mezuak zabaltzen ibili dira. Izua hedatu nahi zuten eta herritarrak elkarren artean borrokatzera ere eraman nahi zituzten.Izan ere Klimaren babesteko mobilizapenak deituak ziren egun berean. Herritarren argitasunak irabazi du, aldarrikapenak elkartu baitituzte erranez munduaren bukaera hilabeteen bukaera bezala herriko plazara jautsi behar direla erranez. Mobilizapenetan ikusi ditugu eskubide sozialak... [Lire la suite]\nPosté par harobi à 12:33 - Permalien [#]


Euskal arrazako animalien gaineko argazkiak ikusgai - Bergara - Goiena.eus\nEuskal arrazako animalien gaineko argazkiak ikusgai\nMireia Bikuña 2009-11-03 12:03\nMarisol Yabenek (Hernani, 1947) tamaina handiko 21 erretratu jarri ditu. Erakusketa ikusgai dago azaroaren 10era arte; hain zuzen ere, astelehenetik egubakoitzera 18:00etatik 21:00etara; eta, zapatuetan 12:00etatik 14:00etara.\nEuskal arrazako animaliak dira protagonistak kultura etxean dagoen erakusketan, besteak beste, euskal txerria, Gorbeiako txakurra, Pireinaica behiak eta Betizuak, euskal oiloen hainbat mota, Latxa ardiak eta Enkarterrietako Villano arrazako txakurrak ikus daitezke argazkietan.\nArgazki bakoitzaren alboan arrazaren gaineko datuak jarri ditu. "Arraza bakoitzaren ezaugarriak, argazkia non egin dudan, eta euskal arraza horrek duen egoera zehaztu ditut. Ikusleak harritu egingo dira, arraza asko galtzeko arriskuan daude-eta", esan digu Yabenek


B 3: Etorri da ordua | Iñaki Beristainen bloga\n(Igandeko ebanjelioa: Mk 1, 14-20)\nJesus abiatu da. Joan bahitu dutenean, Jesusek hartzen dio txanda. Baina ez hark bezala etortzekoa zena adierazteko, etorri dena estreinatzeko baizik. Ikasleak aukeratzen ditu. Ez dute ikasleek aukeratzen Jesus, beste maisuekin gertatu ohi zenaren kontra; Jesusek aukeratzen ditu, gutxien uste zitekeen zokoetatik. Dei egiten die eta bizitza osoa aldatzen die. Jesusi jarraitzeko egin behar dutena ez da gauzak uztea edo doktrina baten bidea hartzea. Benetan erabakitzailea Jesusen nagusitasuna sumatzea da, eta hari jarraitzeko dei atzeratu ezina aditzea. Jesus ez da besteak bezalako maisua.\nJesusek ez du doktrina bat adierazten. Erreinua jartzen du martxan. Nolako indarra erakusten duen Jesusen esaldiak: «Ordua bete da, hurbil da Jainkoaren erreinua!». Zer ulertu ote zuten orduan entzun ziotenek eta zer ulertzen ote dugu guk, gaur entzuten diogunok? Zein da bete den ordua? Jesus da, zalantzarik gabe, Jainkoaren ordua, Jesus da hurbildu zaigun Jainkoaren erreinua. Ordu (Jesus) horrek estreinatzen du Jainkoaren erreinua gure munduan.\nEta erreinu horren soinura dena abian jartzen da. Aski da Jesusen presentzia erreinuzkoa gizakion bihotza barrutik harrapatzeko. Hitz bat aski, Pedro eta Andresek esku artean daukatena uzteko. Dei bat aski Andres eta Joanek familia eta bizibidea alde batera uzteko. Zer ikusi zioten Jesusi? Zer sumatu zuten Nazareteko gazte haren eskaintzan eta deian? Jesus agertu denean, dena berria izaten hasi da.\nGaur bertan nor da Jesus niretzat?, hori da galdera erabakigarria. Jesusen begiradak «liluratu» al dit bihotza sakonenetik? Jesusen hitzak eta deia gehiegizkoak iruditzen al zaizkit? Pisu astun gertatzen zaizkit ala askatasunerako leiho? Edo hizkera hau guztia arrotza, arraroa, gertatzen al zait, biguna, indarrik gabea? Hemen jokatzen dugu kristau (Jesusen jarraitzaile) izatearen auzia. Kontua ez da Ebanjelioak interpretatzea edo haietan esandakoa neure teologi eskemetara egokitzea edo gaurko pentsalarien azken ikuspuntuak ezagutzea. Benetako auzia Jesusen aurrean jokatzen da: «Ni nor naiz, Ni zer naiz, zuretzat?\nJakina!, badakit, hau normalean ez dela gauetik goizera gertatzen. Jesusekiko harremanak ere bere denbora eta bere ariketa behar du. Kosta egiten zaigu ideologian ez erortzea.\nLehen ikasle haiek ere, Jesusekin urte gutxi batzutan bizi arren, Pazkoa eta gero argitu zuten barruko sinesmen-bidea. Pazkoan ulertu zuten nondik zetorkion Jesusi bere agintea eta nagusitasuna. Orduan ulertu zuten zer zen Jainkoaren erreinua. Gutako bakoitzak ere bide bat daukagu egiteko, eta bide hori errespetatu egin behar dugu. Hasieran Jesus maisu batekin parekatzea, normala da. Hortik, gero, Jesus Mesiasenganako bidea egin behar da. Jesus Mesias horrengandik «Jesus, nire Jauna» aitortzera pasatzea beste pauso bat da. Baina hori bera ez da linealki gertatzen; harat-honat, gorabehera eta joan-etorri asko izan ohi ditu sinesmenaren bideak.\nGure Elizak gaur bertan bestelako kezkak bizi ditu, maila batzuetan behintzat. Baina, benetan erabakigarria dena ez da jokatzen estatuaren legeetan, edo gizartearen borroka zaratatsuetan. Benetan erabakigarria ez da jokatuko eskoletan gurutzeak kenduz edo jarriz, edo erlijioa irakatsiz edo ez irakatsiz. Benetan erabakigarria beste maila horretan jokatzen da: Jesus ondora etorri zaizu, zure itsas ertzera; zeure izenez dei egin dizu; eta bizia askatu dizu jarrai diezaiozun. Gero etorriko da gauza guztiak uztea (sareak…).\nGero etorriko da bizitzeko eredu bat edo bestea hartzea. Gero etorriko da doktrina bat edo portaera bat zeureganatzea. Baina, hasierako eta sakoneko jarrera entzule eta jarraitzailea ez badaukazu, beste guztia ideologia bihurtuko zaizu, ia beti kalterako! Jesusekin aurpegiz aurpegiko harremana izatea ez dago ezerekin ordaintzerik. «Etorri da ordua», gure ordua.\nEsta entrada fue publicada en Ebanjelioa, Misioa y etiquetada Esperantza, Nobedadea por admin. Guarda enlace permanente.


kritiken hemeroteka » Dena da politika\n« Vikingoen sorterrira | Lirika baltsamikoa »\nDena da politika Leire Zubeldia / Gara, 2010-07-16\nLiburu mardula ireki eta Vikingoen sorterrira. Istorioak irakurri dut sarrerako orrietariko batean. Istorioak edo ipuinak baino, esango nuke zazpi nobelatxo idatzi dituela Xabier Mendiguren Elizegik. Beti pentsatu izan dut pertsona bakoitzak nobela bat gordetzen duela. Bere bizitzaren nobela. Bada, liburu honetan pertsonaia ezberdinen nobela kontatzen zaigun irudipena dut. Pertsonaien istorioak dira eta ez istorioetako pertsonaiak. Protagonistak dira abiapuntu, eta horien bizitza hartzen du narratzaileak mintzagai. Ez da une batera, gertakari batera mugatzen; bizitza osoak kontatzen ditu egileak, edo behintzat epealdi luzeak.\nErbestean larriki gaixorik dagoen aita ezezagunaren bila doan emakume gaztea; ebakuntza arriskutsu baten aurretik alabari bere bizitzako amodio sekretua kontatzen dion emakume heldua; aitaren lantegia ixten dutela eta, ikasketak utzi eta mobilizazioak antolatzeko herrira itzultzen den ikasle abertzalea; arrebarekin harreman sexualak dituen mutil gaztea; autoarekin harrapatuta haur bat hil eta errudun sentimendua gainetik kendu ezin duen preso ohia… Adin eta kolore ezberdinetako pertsonaiak agertzen zaizkigu liburuan. Baina badute zerbait amankomunean: pertsonaia arruntak dira, sinpleak, eta bizitzako une edo gertakari batek muturreko egoera batetara eraman ditu. Diren bezala erakusten ditu Mendigurenek, beraien kontraesanekin. Pertsonaia guztien kasuan sumatzen du irakurleak pentsatzen eta egiten dutenaren arteko inkoherentzia. Gainera, kontraesan horiek ia beti gai politikoekin izango dute zerikusia.\nPolitikak eta langile mugimenduak osatzen dute liburu honetako paisaia. Gehiago zehazte aldera, Euskal Herria eta bere gatazka politikoa da testuingurua. Lantegien itxierak, ezker abertzaleko militanteen asanbladak, errefuxiatuen ezkutuko bizitza, edota presondegietako bisita gelak maiz agertzen dira istorioetan. “Dena da politika” ondorio unibertsala baieztatzen dute nobelatxoek. Ildo honetatik zirraragarria gertatzen da, zazpi istorioetariko batean ageri den pasartea: urritasun psikikoa duten bi pertsona borrokan hasten dira ulertzera iristen ez diren gertakari politiko batengatik.\nLan osoari izena ematen dion Vikingoen sorterrira istorioarekin zabaltzen da liburua. Istorio honek ordea, ez du gainontzekoek baino pisu handiagoa. Are gehiago: zazpi istorioetatik ahulena iruditu zait niri. Badirudi egileak liburuaren azken erdirako utzi nahi izan dituela istoriorik kitzikagarrienak: arestian aipatutako bi pertsona atzeratuen arteko borrokaren pasartea kontatzen duen Normalak bagina bezala, Galeperrak eta +Ezbeharrean zorion* dira irakurle honi gehien eragin dioten narrazioak.\nIstorio batetik bestera narratzailearen ikuspuntua aldatu egiten da, baita kontaketa antolatzeko era ere. Hala eta guztiz ere, liburua nahiko monotonoa egiten da. Istorio guztiek ondorio bertsuetara garamatzatelako izango da agian. Aurrez Mendigurenek argitaratuak dituen lanen jarraipen bat dela esango nuke. Oraingo honetan ordea, irakurleari eragitea lortu du.


Ekizak girotu zuen iluntzea Ekonomatuko terrazan atzo - Laudio - Aiaraldea.eus\nEkizak girotu zuen iluntzea Ekonomatuko terrazan atzo\nErredakzioa 2020-08-23 07:00\nEkiza igo zen atzo Aiaraldea Ekintzen Faktoriako Ekonomatuak Laudioko Abasto plazan atondutako terrazako oholtzara. Ordubete baino gehiago luzatu zen musikari baionarraren kontzertua, bertaratutako dozenaka lagunen gozamenerako.\nAiaraldea Hedabideak zuzenean emititu zuen emanaldia. Hemen ikusi daiteke osorik:\nHurrengo astebururako programatuta zeuden kontzertuak (Esne Potak eta Peru Galbeterenak) bertan behera geratu dira. Gauzak hala, irailaren 5ean izango da hurrengo emanaldia, Birkit musikari bilbotarraren eskutik.\nArgazkiak: Gorka Chamorro eta Txabi Alvarado


EZKONTZA | Uztaritzeko parropia\nGiristino biziaren zazpi sakramenduetarik bat da Ezkontza Kristaua. Maitasunean eta fedean oinarritua. Ezkontideak lehiatzen ditu biak, diren pertsona osoan, bat besteari emaitera. Lokarri librea da. Hautsezina, biziari buruz itzulia, Jainkoak giza seme-alabeentzat daukan maitasunaren ezaugarria.\nEzkontza gizonki eta emazteki baten batasuna da, maitasun bakar batek biak lotzen dituena. Batasun horretan agerian emana da, bete-betean, Jainkoaren eta gizatearen batasuna; bere bizia eman daukun Kristoren maitasunean finkatua dena.\nJainkoaren aintzinean hartu engaiamendua da. Batek besteari emaiten dion baimena maitasunaren bermea da. Engaiamendu honen duintasuna lau zutaben gainean eraikia da : libertatea, leialtasuna, hautsezina izaitea eta ugalkortasuna. Ezkongai bakoitza osoki aske izan behar da engaiamendua hartzerakoan. Ezkontideek elgarrekilako leialtasuna hitzemaiten dute. Eta hitzemaite hau elgarren arteko konfiantzaren iturri zaiote .\n“Liturgia desberdinak, benedizione otoitzez eta Izpiritu Sainduari egin deiez aberatsak dira.Jainkoaren benedizionea eta haren grazia galdatzen diote bikote berriarentzat. Sakramendu honetan, epicklesia edo Izpiritu Saindua otoiztean,Izpiritua bera errezebitzen dute Kristoren eta bere elizaren maitasunezko komunionearen ezaugarri. (Jondoni Paulok Efesoarreri 5, 32). Hau da beren arteko batasunaren zigilua, betiko eskainia zaioten maitasunaren iturburua, beren indarren eta leialtasunaren berritzailea.” Eliza Katolikoaren Katekezia §1624\nGure Errobiko Salbatoreko parropian, ezkontzeko asmoa balin baduzue, zuen izena, baitezpada, urte bat aintzin behar duzue eman. Kasu guzietan, ezkontza urteko abendoaren 31a aintzin. Uztaritzeko apezetxera hurbilduz geroz, apezak jakinaraziko dautzue zuen biziko etapa garrantzitsu hori nola prestatu : beste bikoteekin prestaketa bilkurak, apez ezkontzailearekin hitzorduak, eta behar dituzuen beste berezitasun guziak.\nLehen etapa gure parropian ezkontzeko : izen emaitea, ezkont eguna baino urte bat lehenago. Berantenaz, ezkont urteko abendoaren 31a aintzin.\nHortarako apezarekin harremanetan sartu, telefonoz hitzordu bat finkatuz.\nBigarren etapa : beste ezkongaiekin elkarretaratzea, ezkont urteko otsailean edo martxoan.\nEgunak finkatuak izanen zaizkizue aurreko urte bukaeran.\nHirugarren etapa : prestakuntza zuzena, ezkonduko zaituzten apezarekin lau bilkura. Bilkura hauek egiten dira ezkontzaren aintzineko lau ilabeteeten.\n. Ezkontzarako konsignak telekargatu PDF ean. .\nBideo bat : Préparer la célébration du mariage\nToi qui aiment ceux qui s’aiment : Kantu bat


Ihesi? - - euskalerriairratia.eus\nGurutze Izagirre 2019-10-30 12:22\nA ze sustoa eman zidan atzo bizilagunak, ezkaratze ilunean, izerdi patsetan estiramentuak egiten ari zenean! Korrika egitetik etorri berria zen. Zaila da korrikalariei izkin egitea udazkenean. Etzi bertan 15 kilometroko korrika lasterketa bat duzue Iruñean, harresien korrika lasterketa. Zer dira 15 kilometro? Eta beste bost erantsiz gero, Behobiara zuzenean. Googlek txibatu dit 2017an 1.700 napar izan zinetela Behobia-Donostia lasterketan. Aurten ere ez zarete askoz ere gutxiago izango.\n1919an egin zen lehen Behobia-Donostia. 1979ra arte, 15 egin ziren, tartean izan zelako dena ilundu zuen eta markatu zuen frankismoaren aro beltza. 1979an, ordea, berriz heldu zioten, eta 1.000 lasterkari elkartu zituzten orduan, duela 40 urte. Sekulako jendetza zen garai haietarako. Geroztik ez du etenik izan, eta hazten joan da etengabe parte-hartzaileen kopurua.\nNago, ordea, ez ote den arinkeriaz hartzen 20 kilometro korrikan egitea. Askori, ordea, motz geratu zaizkie, eta asmatu dituzte ultrailak, eta muturrera joan da, Nirmal Purja eskalatzaile nepaldarraren marka daukagu, hamalau zortzimilakoak igo ditu 190 egunean. Ez zaizkigu faltako aurrerantzean erronkari helduko diotenak ere.\nKorrika egitea osasuntsua da, ados. Ni ere pasa naiz Behobia-Donostiatik, aitortzen dut.\nBaina sekulako esfortzua eskatzen duten gero eta kirol froga gehiago daude, eta jendetzak ematen du izena. Ze nezesidade? Ez al gabiltza ero moduan norabait ihesi?


Euskaraldiarekiko “interes falta” leporatu dio oposizioak Irungo Udalari | bidasoamedia\nEuskaraldiarekiko “interes falta” leporatu dio oposizioak Irungo Udalari\nIra. 5, 2018, 10:18 p.m.\nAurten, lehenengoz, Euskaraldia egitasmoa egingo dute Irunen, hiriko euskararen erabilerari bultzada emateko asmoz. Horretarako, hiriko zenbait gazte euskaltzalek Aitzondo Euskara Taldea osatu zuten joan den apirilean. Hala, datorren azaroaren 23tik abenduaren 2ra bitarte luzatuko dute hamaika egunez euskaraz egiteko dinamika.\n“Aitzondo elkarteak, eragileak eta euskaltzaleak osatzen duten talde motorrak eta Irungo Udaleko Euskara Zerbitzuaren artean lan talde dinamiko eta eraginkor bat osatzea ezinbestekoa deritzogu”, adierazi dute Ahal Dugu, EH Bildu eta EAJ talde politikoek. Horretarako, udalak Euskaraldiari 15.000 euroko partida bideratzea erabaki zuela gogoratu dute. Halere, kreditu aldaketa oraindik bideratu ez izana leporatu diote udalari oposizioko hiru talde nagusiek. Hala, 15.000 euroko kontratu txiki bat bideratzeko eskaera egin diote oposiziotik alkateari, “iniziatibaren garapen egokia bermatzeko”.\nEra berean, Euskaraldiarekiko Euskara arloko ordezkariak duen “interes falta eta nagikeria” nabarmendu nahi izan dute. Joan den uztailaren 11ean eskaera erregistratu zutela gogoratu dute, baina eskaera hori baztertua izan dela salatu dute. “Azkenik, uste dugu erakunde publikoek eta beren arloek, interes publikoa duten eta bertako hiritarrentzako onuragarria izan daitekeen edozein ekimenen sustatzaile izan behar duela. Kasu honetan, euskararen, gure kulturaren nortasun bereizgarrienetakoa denaren sustatzaile izan beharko lukete”, adierazi dute hiru taldeek. Udal gobernuak duen jarrera “guztiz onartezina” dela diote, berriro ere beraien interesak herritarrenen gainetik jartzen dituztelako.\nEuskaraldiaren inguruko programak “osatu eta koordinatu” batekin kontatu beharko lukeela adierazi dute. “Ez dugu uste euskarak gai politikoa izan behar duenik, eta ez zaigu iruditzen politikak horrelako gai batean buru izan behar duenik, baina Irunen bizi dugun egoera ikusita eta gobernu sozialistak gai honekiko duen pasibotasuna ikusita, irundarren onerako, bertan esku hartzeko beharra ikusi dugu”, gehitu dute oposiziotik.


Musika Gela zikloaren 21-22 Denboraldiaren aurkezpena | Euskadiko Orkestra. Basque National Orchestra\nOstirala 19 Azaroa, 2021\nMusika Gela zikloaren 21-22 Denboraldiaren aurkezpena\nEuskadiko Orkestrak hiru ekoizpen aurkeztuko ditu hezkuntza-zikloaren Denboraldi berriaren baitan: ‘Euskadiko Orkestra Cirkus’, egunotan estreinatu den produkzio propioa; ‘Living Room Music’, hau ere orkestraren ekoizpena; eta ‘Botadun katua’, Per Poc txotxongilo-taldearena, lehendabizikoz euskarazko moldaketa izango duena.\nZikloaren ardatz nagusi diren Eskola Kontzertu eta Musika Familian kontzertuen eskaintza zabala Entsegu Ireki batekin eta beste jarduera batzuekin osatuko da.\n‹04 Azaroa, 2021Azken sarrerak salgai Euskadiko Orkestrak eta Kalakanek bihar Kursaalen eskainiko duten azken kontzerturako\n›24 Azaroa, 2021Garikoitz Mendizabalek eta Euskadiko Orkestrak ‘Gutizia’ diskoa kaleratu dute\nCovid-19aren mundu mailako pandemiaren ondorioz programazioa murriztuta izan zuen trantsizio-denboraldi baten ondoren, indartsu itzuli da Euskadiko Orkestraren hezkuntza-zikloa, Musika Gela. Orkestraren programazioan aspaldidanik erabat sustraituta dagoen hezkuntza-ziklo hau herritarrei, oro har, eta gazteei, bereziki, musika gerturatzeko helburuarekin jaio zen. Bere baitan eskaintzen diren kontzertuek izaera didaktikoa, pedagogikoa eta gertukoa daukate, eta askotariko adin-taldeei zuzendutakoak dira, aurtengoan 3 urtetik hasi eta 12 urteraino.\nUrtez urte, Euskadiko Orkestrak bere hezkuntza-zikloaren baitan estreinatzeko produkzio propioak prestatzeko apustua egiten du, jatorrizko gidoiak erabiliz.\nDenboraldi honetan Euskadiko Orkestra Cirkus estreinatuko dugu, gure publiko gazteenari zuzendutako kontzertu-ikuskizuna. Alaitasun eta fantasiazko eztanda izango da, musika dibertigarrien eta zirkuaren magiaren bidez. Urtarrilean Living Room Music iritsiko da, pasa den denboraldian arrakasta handia izan zuen ekoizpen propioa, aurten ere jarraituko duena. Lau perkusiojolek eta aktore batek munduko edozein hiritako apartamentu batera eramango gaituzte bertan, konfinamenduari umore-ukitua emateko eta edozein objekturekin musika sortzea posible dela erakusteko. Perraulten Botadun katua lanarekin emango diogu amaiera Denboraldiari; literatura unibertsaleko klasiko honek Luis XIV.aren gorteko giroan murgilduko gaitu ikuskizun bisual eta poetiko baten bidez. Per Poc txotxongilo-taldeak sortutako ekoizpen hau lehendabizikoz moldatu da euskarara Musika Gelaren baitan aurkezteko.\nHiru produkzio hauek bi formatutan aurkezten dira, Eskola Kontzertuetan eta Musika Familian kontzertuetan.\nHaur Hezkuntza, Lehen Hezkuntza eta Bigarren Hezkuntzako 9.000 ikasle baino gehiagok parte hartuko dute aurtengo Eskola Kontzertuetan. 100 ikastetxe ingurutik datozen ikasleak dira, dozenaka herri ezberdinetakoak: besteak beste, Astigarraga, Azpeitia, Berrobi, Donostia, Ezkio-Itsaso, Gasteiz, Lizartza, Olaberria, Orio, Urretxu, Zestoa eta Zumaia. Eskola Kontzertuek Gipuzkoako Batzar Nagusien, Donostiako Udalaren Hezkuntza Sailaren eta Kursaal Eszenaren lankidetza dute gaur egun.\nBestalde, ekoizpenak Musika Familian kontzertu formatuan eskainiko dira Donostian eta Gasteizen. Euskadiko Orkestrak haur eta gazteei eskaintzen dizkien jardueren artean, ibilbide luze eta finkatuena duen atala Musika Familian kontzertuena da. Haurrek familiekin gozatzeko kultur aisialdiko eskaintza honek 25 urte daramatza orkestraren egitarauan. Donostian egingo diren Musika Familian kontzertuek El Diario Vascoren babesa dute, eta horietatik Kursaalen egingo dena, Euskadiko Orkestra Cirkus, Kursaal Eszenarekin lankidetzan prestatu da. Arabako hiriburuko kontzertuek, bestalde, Gasteizko Udalaren Antzoki Sarearen lankidetza dute. Ikuskizun guztietarako sarrerek 3 eta 7 euro bitarteko prezioa dute eta euskadikoorkestra.eus webgunearen bidez eros ahal izango dira. Dagokion aretoaren leihatiletan eta webguneetan (kursaal.eus, principalantzokia.org) ere egongo dira salgai. Donostiako kontzertuen sarrerak abenduaren 14an jarriko dira salgai eta Gasteizkoenak urtarrilaren amaieran.\nJarraian ekoizpenei buruzko informazio xehea aurki daiteke, baita Eskola Kontzertuen eta Musika Familian kontzertuen datak ere:\n3 < 6 urte\nItziar Prieto*, biolina\nDidier Bousquet*, tronpeta\n‘Pituxa’ Itziar Saenz de Ojer, clowna\nIrati Gonzalez Jaimerena, akrobaziak\nKoldo Arakistain, akrobaziak\nMikel Cañada, gidoia\n*Euskadiko Orkestraren kideak\nJazza, musika herrikoia, aretoetako musika eta musika kultua nahasten dituzten XIX. mende amaierako eta XX. mende hasierako musiken bidez sortutako alaitasun eta fantasiazko eztanda bat da Euskadiko Orkestra Cirkus. Pieza txiki eta dibertigarriak, horien estiloaren adierazgarri bikainak direnak eta kolorez, exotismo melodiko eta tinbrikoz beterik daudenak. Kontzertu honen helburua gure entzule txikiei musikaren magia helaraztea da, zirkuaren magiari lotuz; malabareak, magia jokoak, clownak, ekilibristak eta surrealismoaren eta herrikoiaren artean dagoen musika. Hau guztia gure orkestrako musikariek osatutako talde instrumentalaren eta arte eszenikoetako beste kolaboratzaile batzuen bitartez sortua.\nAzaroak 18, 19, 22, 23, 24, 25\nMiramon. Orkestraren egoitza\nKursaal. Ganbera aretoa\nGarcía Lorca Antzokia\n6 < 10 urte\nAnthony Lafargue*, perkusioa\nIgor Arostegi*, perkusioa\nGorka Catediano, perkusioa\nAna Hernández Sanchiz, aktorea\nLau musikari berrogeialdia egin behar izatearen ondorioz harrapatuta geratzen dira urrutiko hiri bateko apartamentu batean. Familiako kideengandik urrun, derrigorrez konfinatuta, nahasita eta urduri samar, musika pixka bat egiteko aukera ematen duten etxeko elementu guztiak aztertzen dituzte: mahaiak, koilarak, haizemaileak, ura, lanparak, loreontziak, eskailerak, zabor-ontziak, eskuak, ahotsak... Kanpoaldearekin duten kontaktu bakarra auzotar indiskretu bat da, beren egoera berean dagoena. Hura auzokideen "zarata" izugarriengatik pazientzia galtzen hasten da eta etengabe gogaitzen jardungo da...\nUrtarrilak 19, 21, 24, 25, 26, 27\nRakel Ezpeleta, narratzailea\nEuskadiko Orkestrako talde instrumental barroko batek eta Per Poc txotxongilo-taldeak Botadun katua literatura unibertsalaren klasikoan oinarritutako ikuskizuna proposatzen dute, Luis XIV.aren gortean eta bere garaiko musikan murgiltzen gaituena. Kontzertu bisual eta poetikoa izango da, formatu handiko eta musika barrokoko antzerki victoriarrarekin, haur eta gazteek kulturalki garai distiratsu baten aberastasun musikala deskubritu dezaten. Per Poc taldearen ekoizpen hau lehendabizikoz eskainiko da euskaraz.\nMartxoak 30, 31\nEntsegu Ireki bat eta beste jarduera batzuk\nKontzertu-eskaintza zabal hau are gehiago osatuko da beste ekintza batzuekin. Musika Gelak berriz helduko die Entsegu Irekiei. Entsegu hauek kolektiboei, ikastetxeei, kontserbatorioei eta unibertsitateei, besteak beste, daude irekiak, eta aukera eskaintzen dute orkestrak kontzertu baten aurretik egiten duen azken lana gertutik ezagutzeko. Denboraldi honetako Entsegu Irekia martxoaren 10ean izango da, 11:00etan, Kursaal Auditoriumean, eta bertan orkestrak Berliozen Sinfonia Fantastikoa interpretatuko du, Pinchas Steinbergen batutapean.\nGainera, orkestrak Musika Gelaren azken aldiko ekoizpen arrakastatsuenetako bat berreskuratuko du, Mozart, Nannerl eta Lagunak, kasu honetan Durangoko Musika Hamabostaldiaren baitan eskaintzeko, azaroaren 27an, 19:00etan, San Agustin Antzokian. Wolfgang Amadeus Mozart konpositore ezaguna eta bere arreba Maria Anna Mozart ‘Nannerl’ protagonista izango dituen ikuskizuna da, 3 eta 6 urte arteko haurrei zuzendua.\nEra berean, ikastetxeetako irakasleentzako tailerrak egiten jarraituko da, Eskola Kontzertuak aldez aurretik prestatzeko helburuarekin.\nMusika Gela YouTuben\nMusika Gelak atal propioa du Euskadiko Orkestraren YouTubeko kanalean, eta bertan zikloko ikuskizun osoak ikus daitezke, besteak beste, Mozart, Nannerl eta Lagunak, Ekomusik eta Isiltasunaren haitzuloa. Gainera, aurtengo Denboraldiko kontzertuen bideoak ere igoko dira bertara, ikuskizunak gauzatu ahala.\nEuskadiko Orkestraren Musika Gelak inguruko erakunde ugarirekin elkarlana sustatzen jarraitzen du. Lankide ditu Gipuzkoako Batzar Nagusiak, Donostiako Udalaren Hezkuntza Saila, Gasteizko Udal Antzoki Sarea, Kursaal Eszena eta El Diario Vasco.\nEuskadiko Orkestra Cirkusen argazkia 1 (.jpg)Euskadiko Orkestra Cirkusen argazkia 2 (.jpg)Prentsaurrekoko argazkia (.jpg)21/22 Denboraldiaren programazio osoa (.pdf)Prentsa-materiala jaitsi (prentsa-txostena, audioak, argazkiak, irudia, etab.)\nklasesInithtml not-front not-logged-in no-sidebars page-node page-node- page-node-54046 node-type-noticia i18n-eu lang-eu section-berriakklasesFin


Hasiera / Nortzuk gara / Ekintza arloak / Bilbao Bizkaia Film Commission\nBilbao Bizkaia Film Commission Bilboko Udalak eta Bizkaiko Foru Aldundiak sustatutako zerbitzua da. Bere helburuak, hirian eta Bizkaiko lurralde historikoan filmaketak egitea, proiektuetarako leku onenak bilatzen dituzten ekoiztetxeei eta profesionalei laguntzea, baimenen izapidetzea erraztea, behar guztiei erantzutea eta tokiko talentua eta euskal ikus-entzunezkoen sektorearen lehiakortasuna baliozkotzea dira.\nEkoizpenaren fase guztietan laguntza egonkorra eta pertsonalizatua ematea.\nKokalekuak, zerbitzu profesionalak, administrazio izapideak, ekoizpenerako espazioak, hotelak eta logistika.\nErakunde laguntza eta konfiantza, segurtasun juridikoa eta pizgarri fiskalak.\nDeskargatu Bilbao Bizkaia Film Commission pdf-a


Mycophenolate mofetil (INN Mycophenolic azido) immunosuppressants taldean sartzen da. Demagun kasu horretan beharrezkoa da droga erabiltzeko, zein dira bere erabilera eta alboko efektuak contraindications kontuan xehetasun gehiago gurekin.\nHorrez gain, jakin dugu ez farmakologian antzeko bitartekoak modernoan badira.\nmycophenolate mofetil da gogorra gelatina hauts zuri barruan Boli kapsulak formularioa eskuragarri.\nErosi drogak farmaziak doktorea errezeta kasuetan bakarrik.\nApala bizitza da bi urte esan nahi du. Jarrai tenperatura 25 gradu bat izan beharko litzateke.\nOrdena nola ari begiradak droga (mycophenolate mofetil) kontuan hartuta ditugun ulertzeko bisuala eduki ahal izateko, argazki gainetik zerbitzatzeko ilustratzailea adibide.\nOne kapsula bitarteko 250 konposatu aktiboa (mycophenolate mofetil) mg. Gainera, gaur eta laguntzaileak osagaiak, hala nola croscarmellose sodio, microcristalinas zelulosa, povidone eta magnesioa stearate bezala.\nDroga ondoren bere xurgapena osoa eta presystemic metabolismoa amaitutakoan. Kasu honetan, substantzia aktibo kontzentrazioa plasma ondorioz ikusten da bere eraldaketa azkarrak izateko metabolitoen aktiboa sartu.\nEsan nahi gernua eta feces batera kanporatzen.\nKasu batzuetan, mycophenolate mofetil erabiltzeko? Erabilera-argibideak azkar erantzun galdera hau.\nMedikuak prescribe droga hartu transplantea akutua gaitzespena profilaxi du gaixoen ondoren giltzurrun transplantea, gibela edo bihotza.\nEz daude kasu askotan, non droga erabilera debekatuta dago "Mycophenolate mofetil". Horien artean, gaixoaren hypersensitivity presentzia nagusia substantzia aktiboa edo beste agente baten osagaiak, baita haurdunaldia eta Edoskitzea zehar.\neraginkortasuna eta droga segurtasuna haurrak tratamenduan ez identifikatu dira, beraz, ez erabili, pediatriako.\nMycophenolate mofetil bigarren mailako efektuak batzuk eragiteko gai. Bere cyclosporine eta corticosteroids konbinatuta erabilera beherakoa, gorakoa, leukopenia eta sepsis eragin dezake. Kasu batzuetan, han Idigoras eta beste neoplasias garatzen zen, batez ere, azalaren.\nHorrez gain, transplantea paziente guztiak gaixotasun infekziosoen, zein ziren oportunistak patogeno eragindako arriskua dira. Horien artean arruntena herpes, candidiasis eta cytomegalovirus dira.\nBeste kaltegarriak erreakzioak beraiek manifestua ahal shingles, gernu infekzioak, rhinopharyngitis, hipertermia, anormal gibel funtzioa, esophagitis, urdail-odoljarioa, goiko arnas infekzioak, eztula, buruko mina, gastroenteritisa, nekea, sinusitisa, ahozko candidiasis formularioa , pankreatitis, pancytopenia, neutropenia, eta abar.\nEz dago larria eta zenbait kasutan, hala nola tuberkulosia, fenomeno are arriskutsua mehatxua da bakterien endocarditis, ezohiko mikobakteriano infekzioak.\nDosifikazio eta Administrazioa\nNola droga "Mycophenolate mofetil" erabiltzea? horri atxikitako argibideak, honako informazioa eskaintzen du.\ngiltzurruna rechazo prebentzioa. agente lehen dosia gorputzaren sartuko 72 orduko epean transplantea burutu ondoren. Ondoren, gaixoaren 1 g birritan hartu egun bitarteko beharko du.\nHorrela mycophenolate mofetil ohi da corticosteroids eta cyclosporin konbinatuta administratzen.\nbihotz rechazo prebentzioa. lehen dosia hartu behar da egun ez 5 baino beranduago burututako kirurgia ondoren. Gerora produktuaren zenbatekoa beharrezkoa a 1,5 g da egunean bi aldiz\ndroga gaindosi, on Data "mycophenolate mofetil," ez dago erabilgarri.\nezinezkoa da gorputza ondorioztatu hemodialysis by esan nahi du. azido behazun (cholestyramine) lotu duten Drogas IFC organismoa kentzea errazteko, bere excretion handituz.\nPazientzia neutropenia a detektatzeko Bazen murriztu behar dosia eta estuki gaixoaren osasun-egoera monitorea edo eten tratamendua mycophenolate mofetil.\nlarriak kronikoa giltzurruneko presentzia estuki osasun egoera kontrolatzeko behar eta ez du gehienezko dosia bitartez, eta kasu honetan eguneko 2 g zenbatekoak gainditu.\nAdinekoak paziente (65 urte) gomendatutako 1 droga, 2 aldiz egunean g erabilera.\nagente eraginkortasuna gibel transplante bat edo bihotzeko jasan duten giltzurruneko gaixoen tratamenduan buruzko informazioa, falta da. Era berean, ez dago nola droga gibelean lesioak nor jasan bihotzeko transplantea egin zen dituzten gaixoen eraginkorra da informazio ez da.\nEdonola ere, ezin kapsula ireki prestatzeko. hauts zuzeneko harremana saihestu behar da: arnastea, azala edo mukosak kontaktuan. Bada, ordea, gertatu zen, berehala garbitu behar kaltetutako eremua ur eta xaboiarekin.\nBa al dago botika produktua "Mycophenolate mofetil" ordezkatu daiteke? Analogs, noski, ez dago. the INN bera (International Nonproprietary izena), edo ATC kodea dute. Bakarrik izango jarduera eta cash kostuak espektro zertxobait desberdina izan.\nospetsuena Jarraian drogak dira:\n"Baksmun". cyclosporine eta corticosteroids bihotza, gibela edo giltzurrunak trasplante ondoren errefusa prebentziorako konbinatuta erabiltzen da.\n"Zenapax". It giltzurruna konbinatuta transplantea cyclosporine GCS batera errefusa saihesteko erabiltzen da.\n"Imusporin". prebentzioa eta transplantatutako organoak eta hezur-muineko tratatzeko baita reumatoide, endogenoa uveitis, erabilitako Behcet en gaixotasuna, lupus eritematoso sistemikoaren, eta beste gaixotasun.\n"Imufet". Baita droga nagusi gisa, agente corticosteroids eta cyclosporin transplantatutako giltzurruna edo gibela errefusa ekiditeko konbinatuta administratzen.\n"Layfmun". Erreminta ekintza espektro zabal bat du. prebentzioa eta gorputzaren eta hezur-muineko ek transplantatutako organoak, baita artritisa, nephrotic sindromea, lupus eritematoso sistemikoaren forma aktiboa, Behcet en gaixotasuna, endogenoa uveitis eta beste gaixotasun errefusa tratatzeko erabil daiteke.\n"Mifenaks". erabiltzeko adierazpenak bitarteko nagusietako duten berberak dira.\n"Mifortik". Diseinatua transplantatutako giltzurruna errefusa saihesteko.\n"Mofilet". Argibideak eta erabilera mycophenolate mofetil dituzten antzekoak dira.\n"Panimun". birikak, bihotza, giltzurruna, hezur-muinean, pankrea, trasplante baita gaixotasun jakin batzuetan erabiltzen da.\n"CellCept". It esleitutako daiteke giltzurrun transplante bat.\n"Sertikan". Da giltzurrun transplantea edo bihotzeko gaixoen moderatua edo behe inmunologikoak arrisku batekin adierazten da.\n"Tsikloral". beste organo transplante drogak batera erabiltzen.\n"Ekvoral". It parenchymal organoen transplantea erabiltzen da, baita gaitzespena prebentzioa transplantea ondoren.\nIzan ere, guztiek antzeko ekintza mota bat behar duten arren, droga nagusia ordezkatuz beste edozein aurretik, lehenengo kontsultatu beharko duzu, eta zure medikuari kontsultatu.\n"Mulimen": erabilera argibideak, benetako\nErabilera "Ursohola" jarraibideak. Droga Antzeko eta hari buruzko berrikuspen\n"Divaza" - Pazientzia testigantzak. prestaketa deskripzioa, erabiltzeko argibideak\nMedicine "microlax": Reviews eta gomendioak erabilerari buruzko\nIritziak, contraindications: "Vivaton" masaje. Farmazia eta kosmetika "Vivaton". Savelov-Deryabin Alexander\n"Kontsulta Nature sartu eta Nazioen Aberastasuna arrazoiak" Adam Smith-en teoria\nNola jaka behera lumak altxa garbitu ondoren, hura galdu egiten bada?\nChad Michael Murray Filmografia arrakasta Hollywoodeko aktore\nKalte eta Linaza olioa onurak emakumeen. Linseed olioa: propietate, aplikazio eta tratamendua\nZer da motorraren hozte sistema presioa?\nBaidu - Zer da programa hau, nola kendu? Baidu Txinako programa\nSand katu - basamortuan maisua!\nOrkestra udan - zer da?\nJellied inprimakia. sukaldaritza errezetak\nNola gehiegizko pisua gainditzeko?


Lana eta familia kontziliatzea eskubidea da! - STEE-EILAS - Uriola.eus\nErabaki horrek ondorio zuzena du diru-lana eta familia uztartzeko diru laguntza eskatu duten milaka pertsonentzat, beren eskubidea urratu delako eta euren lana eta bizitza kontziliatzeko asmoak zapuztu dituelako. Hezkuntzako langile askok lanaldi murrizketa eskatuta dauka ikasturte honetarako eta jaurlaritzaren erabakiak goitik behera aldatzen ditu bere bizitza baldintzak. Inplikatutako gehienak emakumeak izanik, Jaurlaritzak berdintasunari ematendion garrantzia adierazten du modu horretan.\nIldo horretan, trufa hutsa deritzogu datorren urtean laguntza eman ahal izateko eskariak jasotzen jarraitzeari, orain gertatutako errepika daitekeelako. Nor fidatuko da euren konpromisoa betetzen ez duen gobernuarekin?\n[2014/09/01] LAB: "Lana eta familia bateragarri egiteko laguntzarik gabe Jaurlaritzak langileak erasotzen ditu"


Oier Erkizia, aparteko hegazti-zalea - Urdaibai Bird Center\nOier Erkizia, aparteko hegazti-zalea\nAstelehena, 2020(e)ko azaroa(r)en 09-(e)an 17:03etan\nUdaberri honetako konfinamenduan zehar, Oier Erkizia Doneztebeko ornitologo gazte bat ezagutzeko aukera izan genuen. Hamabi urte dituen gazte hau, hegaztien dokumentalista paregabea bihurtu da.\nUdaberrian izan genuen konfinamendu gogorrean, bere inguruan agertzen ziren hegazti guztien irudiak hartzeko lana hartu zuen Oierrek. Bere etxeko balkoia behatokitzat eta ezkutalekutzat hartu, eta haritz eder batzuek eta Ezkurra ibaia bera aukeratu zituen eskenatokitzat. Paraje eder horretaz baliatuz, bertara arte hurbildu ziren hegaztien irudi ederrak grabatu zituen pazientzia eta dedikazio handiz.\nEgun horietan 25 hegazti-espezieren irudiak hartzeko aukera izan zuen.\nKonfinamendu zorrotza amaitu ondoren ere, Oier, kamera eskuan, etxetik atera eta bere eskualdean ibiliaz, etxetik grabatu ezin izan zituen beste hegazti askoren bila joan zen. Azken horien artean hegazti oso iheskorren irudiak hartzea lortu zuen okil beltza, uretako zozoa, Martin arrantzalea. Hementxe daukazue Oierrek egindako azken bideoa.\nEspero dut ikus-entzunezko eder hauetaz gozatzea, guk egin dugun bezala.


Ibarrolaren Omako Baso Margotuaren erreplika egingo dute\nnaiz.info - az., 2020-02-12 13:35\nAgustin Ibarrolaren obra famatua hartzen duen basoko zuhaitzak zaharrak edo gaixo daudela adierazi dute. Gainera, lursailaren jabeak zuhaitzetako batzuk moztu ditu eta artelanaren parte ugari galdu dira. Hori dela eta, artistaren artelana mantentzeko, Urdaibain beste baso bat pintatzea erabaki dute.\nDonostiako metroari buruzko salaketa artxibatu ostean, auziari jarraipena emango dio Satorralaiak\nDonostiako metroaren larrialdi-irteeraren inguruan abian jarritako ikerketa Fiskaltzak «modu onartezinean» artxibatu egin duela salatu du Satorralaia bizilagunen mugimenduak. Horren aurrean, epaitegian salaketa berresteko eta auziari jarraipena emateko bideak aztertzen ari dela iragarri du.\nArgia: haria - az., 2020-02-12 13:29\nErriberriko Iraide Arzimendi eta Aguraineko Eneko Fernández AHTaren aurkako borrokan murgilduta daude. AHTaren lanak iritsi dira jada Erriberrira; Lautadara ordea, oraindik ez. Biek ala biek, hala ere, gazteak proiektu txikitzaileen aurka lehen lerroan egotearen garrantzia azpimarratu dute.\nB2 mailara arte euskaltegietan ikastea doakoa izango da Araba, Bizkaia eta Gipuzkoan\nnaiz.info - az., 2020-02-12 13:22\nB2 mailara arte euskaltegietan euskara ikastea doako izango hemendik aurrera. Horrela iragarri dute gaur Lakuako Gobernuko, hiru aldundientako eta Eudel udalen elkarteko ordezkariek. Erakundeek 3,9 milioi eurotako aurrekontua izango dute horretarako.\n"Irakasleek joera handiagoa dute erabilera mugatzeko jarrera proaktiboa izatekoa baino"\nArgia: haria - az., 2020-02-12 13:20\nEuropako 19 herrialdetako 9 eta 16 urte arteko gazteek Interneten dituzten esperientziak ikertu ditu EU Kids Online behatokiak: ziberjazarpena, eduki kaltegarriak ikustea, datuen erabilera okerra, sextinga, Internet bidez ezezagunekin harremanetan egotea eta abar. 2020ko ...\nItaliako Senatuak gaur erabakiko du Salvini auzipetzearen inguruan\nBerria: mundua - az., 2020-02-12 13:07\nMatteo Salvini buruzagi ultraeskuindarra epaiketa baten atarian egon liteke. Iragan uztailean Sizilia inguruan 116 migratzaile «legez kanpo» blokeatzea egozten diote -Gregoretti ontzian egon ziren, astebetez-, eta Italiako Senatuak gaur arratsaldean bozkatuko du agintaria epaiketa batera bidaltzearen inguruan. Lega alderdiaren buruak, ordea, prozesu horri aurre egiteko asmoa du: «Epaiketa gela ...\nIsrael eta Palestinarako Trumpen plana gaitzetsi du Abbasek Nazio Batuen Erakundean\nArgia: haria - az., 2020-02-12 13:00\nDonald Trump AEBtako presidenteak Palestina eta Israelen arteko gatazka bideratzeko proposatutako plana gaitzetsi du Mahmoud Abbas, Palestinar Estatuko presidenteak Nazio Batuen Erakundeko Segurtasun Batzordean. Organo horretako idazkari nagusi António Guterres, bere ...\nBi errealitate ezberdin jasotzen ditu EAEko Etorkin Atzerritarrei buruzko Inkestak\nnaiz.info - az., 2020-02-12 12:30\nInkestan bi errealitate ezberdin agertzen dira, izan ere Hego Amerikatik eta Europatik etorritako etorkinek duten diskriminazio-pertzepzioa oso txikia da Afrikatik eta Asiatik etorritakoekin konparatuta. Txinatarren kasuan %40,5ek gutxi integratu direla uste dute.\nStauskasek ez du Baskonian jokatzen jarraituko\nAlea.eus - az., 2020-02-12 12:24\nTaldeak eta jokalariak akordioa lotu dute, indarrean zegoen kontratua bertan behera uzteko.\nnaiz.info - az., 2020-02-12 12:20\nHamaika Telebistak eta Usurbilgo Udalak hitzarmena sinatu dute\nHamaika Telebistak eta Usurbilgo Udalak hitzarmena sinatu dute gaur goizean Usurbilgo udalean. Honi esker, Hamaika Telebistak 6000 euroko dirulaguntza jasoko du. Trukean, telebistak Usurbilgo ekimenen berri emango du. Mertxe Aizpurua alkateak adierazi du beharrezkoa dela erakundeek halako ekimenetan parte hartzea. Bestalde, Iñaki Uria Hamaika Telebistako zuzendariak esan du etorkizunean ere beharrezkoa izango dela halako hitzarmenak egitea.\nOrduko 120 kilometroko ufadak iragarri dituzte\nEgun hauetako itsaso zakarra atzean utzita, orain kezka nagusiena haizea da. Alerta laranja eman du Euskalmetek orduko 120 kilometroko ufadak egon daitezkeelako. Itsasoa ere arro ibili da gau partean. Olatuek Bermeoko portuko horma zulatuak behin eta berriro pasa eta gainditu zituzten atzo. Dena dela, kalteak ez dira handiak izan. Bestetik, Angeluko hondartzaren parean zatitu zen Luno zamaontziak kostaldean jarraitzen du. Ontzia nola errekuperatu da orain aztertzen ari direna.\nADEGIk ekonomia %1 haziko dela aurreikusi du\nADEGIk ekonomia hobetzeko "zantzu ahulak" daudela esan du. Aurten dauden arriskuak gauzatzen ez badira %1 haziko litzateke ekonomia. Enpresarien konfiantza nabarmen hazi bada ere, galdutakoa berreskuratzeko denbora asko igaro beharko dela aitortu du patronalak. Bestalde, lan harreman eredu berriaren inguruan ez dutela inori banakako baldintzak ezartzeko asmorik azpimarratu du.\nZumalakarregi zonbia eta Agirre banpiroa aurrez aurre\nSinopsiak horrela dio: "Zumalakarregi berpiztu ondoren, Jon Tomas eta Josu-Jon Tomas (Ataun Of The Dead-eko bi zientzialari karlistak), XlX. mendean hildako soldadu karlistak lurpetik atera eta berpizten hasten dira. Zonbi plaga honek Partidu Nazionalista Banpiroko kideen nagusigo politikoa eta biziraupena kolokan jarriko ditu, kinka honetatik ateratzeko modurik onena Agirre lehendakaria esnatzea dela erabakiko dute". Xehetasun gehiago eskaini dizkigu Beñat Iturriozek, filmaren zuzendarietako batek.


Greenlee konderria (Arizona) - Wikipedia, entziklopedia askea.\nGreenlee konderria (Arizona)\nGreenlee konderriaren kokapena AEBtan\n4.773,67 km2 (%99.71)\n13,75 km2 (%0.29)\nGreenlee konderria (ingelesez: Greenlee County) Arizonako konderri bat da, Ameriketako Estatu Batuetan. Hiriburua Clifton da. 2010eko zentsuaren arabera 8.437 biztanle zituen, Greenlee kilometro koadroko azaleran.\nGreenlee konderriak 4.787,42 kilometro koadro ditu. Horietatik 13,75 ura dira. Beste 4.773,67 lurra dira. Biztanleria dentsitatea 0,57 da.\n2010eko zentsoan bizi ziren 8.437 pertsonetatik 8.094 txuriak edo hispanoak dira. Horietatik hispano edo latino kategorian 4.040 dira. 79 beltzak edo afroamerikarrak. 142 amerikar natiboak ziren eta 5 Hawaii edo Pazifikoko irletako natiboak. 44 asiarrak ziren. Bestelako arraza bat kategorian 3 biztanle daude. Bukatzeko euren burua arraza bat baino gehiagotan 70 pertsonek kokatzen zuten.\nMultimedia: Greenlee County, Arizona


“Ingeniariek biharko mundurako aterabide berriak aurkitzeko aukera bat” | Euskal Herria | KAZETA\n“Ingeniariek biharko mundurako aterabide berriak aurkitzeko aukera bat”\nIngeniaritza eskolak eta urgentzia ekologikoa ongi uztartzen ote dira? 2018ko azaroan, Centrale Nantes Eskolan diplomaturiko ikasle batek zabalduriko bideoak harrabotsa sortu zuen. Clément Choisnek klimaren aldeko borrokaren defentsa sutsua egin zuen, bere eskolak trantsizio ekologikoari buruz duen ikuspegia eta eskaintzen dizkion baliabideak zalantzan jarriz. Bere mezuak hedabideetan eta sare sozialetan oihartzun zabala ukan du. Gaiari tiraka, MEDIABASKek Bidarten kokaturik den ESTIAren (Industri Teknologia Aurreratuen Goi Eskola) zuzendari Patxi Elissalderengana jo du, ingeniaritza ikasketetan den kontzientzia ekologikoaz mintzatu delarik.\nKazeta|2019/01/18 07:35|0 iruzkin Eguneratua:\nNola jaso duzu ikasle honek bere graduazio egunean ingeniaritza ikasketak zalantzan jarri izana?\nBideo honek sare sozialetan ukandako oihartzunak harritu ninduen gehien, baina formak gehiago bere diskurtsoaren esentziak baino. Gonbidatu, familia eta irakasle andana bat dagoen graduazio ekitaldia halako mezu bat emateko hautatzea ez dirudi egokiena denik. Edukiari begiraturik, ez nau harritzen. Nire iritziz diskurtso horrek ingeniaritza ikasleen sentimendu partekatu bat islatzen du, bereziki ESTIAn, bere lanari eta engaiamendu profesionalari zentzua ematen entseatzen den heinean.\nFormazio zientifikoa duen ingeniari batek hastapenetik galderak egiten eta gauzak zalantzan jartzen ikasten du, bere burua kuestionatzeraino. Ikasle honen diskurtsoa jasotako gaitasun kurtso baten ondoriozko kontzientziaren ispilu da. Honek lan munduan garapen jasangarriaren nozioen inguruko galderak egitea, ikastea, sakontzea eta esperimentatzea permititu dio. Bere proiektu pertsonal eta profesionala sinesten duen kausa batean inplikatuz gauzatuko duela pentsatzen dut.\nNola lantzen da gai hori ESTIAk eskaintzen dituen formazioetan?\nESTIAko ikasleen gehiengoa zientzia eta teknika biziki maite dituztelako daude bertan. Gauzak pentsatu eta jende guzien biziak hobetzeko jendarteari ekarpen bat egin nahi diote. Ingeniaritza lanbidearen zentzua hemen aurkitzen da. Nahiz eta aterabide guziak teknikoak ez izan, teknologiak ezagun ditugun arazo sozialei aterabideak eskaintzen ahal dizkie, erraterako, trantsizio digitalari, inklusioari edo klima nahasmenduari loturikoei.\nESTIAk eskaintzen dituen ikasketen ezaugarrietako bat aldaketaren eragile, autonomo eta arduratsu izanen diren ingeniari berritzaileak formatzea da. Behin gaitasunak eskuratu dituztenean, gure ikasleek jendartearentzat eta ingurumenerako aterabide egokiak pentsatu eta plantan ezarriko dituzte. Hori da gure eskolan irakastea erabaki duguna. Etorkizuneko ikasleek ESTIAn berean sartu aitzin honen gainean kontziente izanen direla espero dugu. Oro har, hau ingeniaritza eskola ainitzetan aurkitzen den ezaugarria da. Medikuek Hipokratesi zin egiten dioten gisan, ingeniariek badute beren karta etikoa, zeinaren bidez garapen iraunkorrerako ikuspegian doazen ekintzekiko engaiamendua hartzen duten.\nZuen ikasleek trantsizio ekologikoaren gisako gaiekiko kontzientzia dutela uste duzu?\nGure ikasleentzat ingurumenarekiko errespetuzko desmartxaren parte izatea nahiko naturala dela iruditzen zait. Gai hau erregularki ateratzen da. Arlo horretan ESTIAren baitan ekintzaile elkarterik ez bada ere, haien jarrera eta erreakzioetan ikusten dugu hori. Orientazio profesionalean ere sumatzen da. Gure eskolatik ateratzen diren ikasle ainitzek energia berriztagarrien eremuan lan egin nahi dute. Hirugarren kurtsoan badugu Donostiako Unibertsitatearekin titulazio bikoitz bat. Hamabost ikasle inguru tokiko elektrizitatearen ekoizpenari eta kontsumoari loturiko gaitasunak eta ezagutzak garatzen ari dira. Eskolan energia berriztagarriei begira eskaintzen ditugun kurtso berezituek ere arrakasta handia izaten dute.\nBaina ikasleek ekologiari loturiko gaiekiko duten interesa haien proiektuetan eta parte hartu ohi duten konkurtsoetan ere islatzen da. Erraterako, joan den irailean ESTIAko ikasle talde batek energian autonomoak diren barkuak garatzeko HydroContest konkurtsoan sari bat irabazi zuen. Gure ikasleak mundua aldatzen ari dela, beroketa globala errealitate bat dela eta ekintzara pasatzeko urgentzia bat badela nabarmen jabetzen dira. Guziontzat mehatxua da, baina baita ingeniariek biharko mundurako aterabide berriak pentsatu ditzaten aukera bat ere.\nESTIAk enpresentzat hazitegiak garatu ditu. Egitasmo hauek biharko Euskal Herriaren eraikuntzaren parte izanen dira. Bereziki berritzaileak diren proiektu batzuk aipa ditzakezu?\nBerez, ESTIAn enpresentzat hazitegiak ditugu, baita inkubagailu bat eta ikasleek haien proiektu pertsonalak garatu ahal izateko eremu bat ere. Egun, talde bat energetikoki autonomoa izanen den berotegi batekin ari da lanean. Bere helburua marrubiak eta barazkiak ekoitziko dituen berotegi ttipi bat egitea da, berreskuraturiko euriaren ura baliatuz eta hau eguzki panelekin berotuz. Proiektuak funtzionatuko balu, haien ideia kontzeptu hori zabalduko duen enpresa bat sortzea da.\nTrantsizio energetiko eta ekologikoaren ildoan doazen hamabost bat proiektu daude enpresa-sortzaile diren ikasleen artean. Batzuk estalki biodegradagarriekin lan egiten dute, beste batzuk Europako espazio agentziarekin batera astronautek erabiltzen dituzten jantziekin. Haien xedea da denbora gehiago iraunen duten materialak sortzea eta espaziora botatzeko biodegradagarri izatea. Gure eskolan gai ekologikoei loturiko proiektuak ez dira eskas. Aipatu nahi nuke ere itsasoan den plastiko inbasioari buru egin nahi dion egitasmoa edo hondarkinak gutituko lituzkeena. Beste arlo batean, bada autoak egunerokoan partekatzeko kontzeptuan lanean ari den talde bat.


Tropic Flore - Gipuzkoa Natura\nroute de Bagnéres, 65100 Arcizac-Ez-Angles, Francia\n00 33 633 81 12 49\n1989az geroztik, Tillandsia generoko eta bromelia lurtarrak eta epifitoak landu, ugaldu eta merkaturatzera espezializatua dago mintegia.\nBilduma hau, urteetan zehar landare epifitoen, tillandsien eta beste bromelia batzuen inguruan burututako lan eta behaketa sakonaren emaitza da.\nNire pasioa partekatzeko nahiarekin eta publiko orokorraren jakin-mina pizteko helburuarekin, tillandsia-espezie ugari eskaintzen ditut. Landare hauen portaerak, beraien ezohiko eta aldi berean forma dibertigarriek, haien loreen edertasunak eta kolore biziek, landareen munduko "objetu" berezi eta paregabe bihurtzen dituzte.\nIa 300 m2 dituen negutegia dugu eta lorategi txiki bat ere bai, eta bertan, 250-300 espezie eta barietate inguru ekoizten ditugu.\nLandare mota hauekiko nire zaletasunak, bilduma erakargarri bat eraikitzera bideratu nau. Bilduma honetan, espezie botanikoak, hibrido naturalak eta laboratuak jasotzen dira.\nDenak dira bereziak.


Antiguako Txillardegi, historia luzeko etxea • ZUZEU\nAntiguako Txillardegi, historia luzeko etxea –\nUrtarrilaren 14an Txillardegi hil zeneko 6. urtemuga dela eta, Txillardegi Udal Liburutegia herri-ekimenak hainbat ekitaldi antolatu ditu, gaur hasita, datozen egunetarako (hemen duzue egitaraua). Ekitaldirik nabarmenena igande eguerdiz gauzatuko da Gaskonia Plazan, bertan jarriko baitute Jose Luis Alvarez Enparantza zenaren horma-irudia. «Lekua, Gaskonia Plaza, ez da kasualitate baten ondorio -diote ekimeneko kideek-. Gaskonia Plazan zegoen Txillardegi baserria, eta Jose Luis Alvarez Enparantza baserri haren lurretan eraikitako Casa Victorian jaio zen».\nTxillardegi baserriaren (edo jauretxearen) nondik norakoa azaltzen duen testu bat idatzi du, hain zuzen ere, Josu Tellabide etnologoak, Donostiako izendegian aditu nagusietakoa denak. Hauxe:\nJose Luis Alvarez Enparantza intelektual donostiarrak Txillardegi gaitzizena 1952. urte inguruan hartu zuen. Berak esan zuenez, euskal usadio zaharrari jarraituz, sorlekuaren izena hautatu zuen. Izan ere, gurean, askotan, jaiotetxearen izena nagusitzen zaio senitarteko deiturari, eta Jose Luis “en pertenecidos de Chillardegui” delakoetan sortua zen.\nAurkitu dugun Txillardegi toponimoaren aipamenik zaharrena 1719. urtekoa da. Urte hartan Berwick-eko dukeak Donostia setiatu eta suntsitu zuen eta egin zituen kalteen ebaluaketaren zerrendan agertzen da Txillardegi. Izan ere, “la casería de Jacinto Echeverria llamada Chillardegui” delakoak 4.888 zilarrezko errealeko kalteak izan zituen. Badirudi Jacinto Echeverria jaun hura Donostiako Kale Nagusian bizi zela eta han etxe baten jabe zela, eta etxe hartan ere 2.400 errealeko kalteak izan zituela.\nGarai haietan, Donostia Iruñeko elizbarrutiari lotuta zegoen, eta 1776. urtean Donostiako elizbarrutian “Plan Beneficial” bat egin zuten. Hor ere “Parttido de Yvaetta”ko “Parrochia del Antiguo”ra lotua agertzen da Txillardegi baserria, eta parrokia horretan zituen sakramentu- eta hilobi-eskubideak.\nXIX. mendean, 1824an, Donostiako etxe-jabeak dirua ematea behartu zituzten, bakoitzak bere ahalen arabera, “Voluntarios de la Libertad” delako soldaduak janzteko. Hor ere agertzen da Txillardegi. Garai hartan Clemente Riesgo izeneko jaun batena zen etxea eta urtean 300 erreal ordaintzen zituen zergetan.\n1832. urtean Clmente Riesgok jarraitzen zuen, itxuraz, jabea izaten, baina errenta zerrendetan “Chillardegui (Gazcue)” izenarekin azaltzen da. Miguel Gazcue merkataria Puyuelo kaleko eta Plaza Berriko bizpahiru etxeren jabe zen. Garai hartan bihurtu ote zen Txillardegiren jabe?\nHurrengo urteetan, lehenengo guda karlistan, Txillardegi baserria erre eta suntsitu egin zuten berriro ere, 1840an.\nJose Luisek berak Antigua 1900 liburuan kontatu duenez, Maria Luisa Gazcue y Rezola, Txillardegi baserriaren jabea, Elizondoko Braulio Iturria Allende-Salazarrekin ezkondu zen 1888. urte inguruan. Gazkuetarrak aberatsak ziren eta Iturrietarrak are aberatsagoak. Haiek bihurtu zuten udako egoitza edo “casa de campo” ziuraski XVII. mendean eraikitako baserri xume hura. Osorik berreraiki zuten; arkupe bat, kristalezko miradorea, parkea eta, lehengo baserriaren baratzak zeuden tokian, lorategi bat egin zituzten. Pareta batez inguratu zuten dena.\nMadrilgo La Epoca aldizkarian, 1898ko uztailaren 9ko alean, berri bitxi hau agertu zen: “El Diputado de Cortes Sr. Caves vivirá durante la temporada veraniega en la casa de campo Chillardegui”. Beraz, aberatsak aberatsen etxean gonbidatuta.\nGarai hartan Kubako gerla gori-gori zegoen, eta espainiarrak beldur ziren yankiek Donostiari ere eraso egingo ote zioten. Horregatik eraiki zuten, besteak beste, Monpaseko gotorlekua.\nMaria Luisa Gazkue etxekoandrea 1917. urtean hil zen. Ordurako alarguna zen.\nGeroago, Marokoko gerla zela eta, Gurutze Gorriak Txillardegi ondoan zuen sendalekuan tokirik ez, eta jabeek berau eskaini zuten zaurituen egoitza izateko, 1921. urtean. Honela, odol-ospitale bihurtu zen, “Hospital Chillardegui” zeritzona. Alfonso XIII.a eta bere ama Maria Kristina sarri joan ziren hara zaurituak bisitatzera.\nTxillardegi etxearen ondoan, Villa Juanita zegoen, XX. mendearen hasieran eraikia. Langile etxea izan zen garai batean eta, Antiguako zaharrek Jose Luisi azaldu ziotenez, bertan prostitutak ere egoten omen ziren. Dena den, guztia 1828an bukatu zen, Antiguara “Esclavas de Cristo Rey” izeneko mojak etorri zirenean; Villa Juanita moja haien egoitza bihurtu zen, eta Txillardegiz ere jabetu ziren.\n1935eko planoetan Txillardegi etxea oraindik agertzen da, baina 1946an ez da ageri dagoeneko.\nAzkenik, mojek, 1956an, gaur ikusten dugun komentu berria egin zuten Villa Juanitako eta Txillardegiko orubeetan, eta komentuaren atzealdea (Txillardegiko lorategia zena) utzi eta zuhaitzez hartuta geratu zen, lehendabizi gaur egungo lurrazpiko aparkalekua eta gero gaineko plaza egin zituzten arte.\nPlaza berri horri Txillardegi izena zegokion, baina, tamalez, ez zen lortu eta Gaskonia plaza jarri zitzaion. Agintari batzuen iritziz, “kontsentsua” behar omen da. Non dira, ordea, kultura eta memoria? Habsburgo-Lorenako Maria Kristina gaur biziko balitz, plaza honek Txillardegi izena izango luke, zalantzarik ez eduki! Zer egin dugu antiguatarrok gure historiako Txillardegi bezalako izen handiak gal daitezela merezi izateko eta, aldiz, Matia, esklabu trafikatzaile baten izena, auzoko kale nagusiari jartzeko?\nAntiguako Txillardegi Antiguako Txillardegi Antiguako Txillardegi Antiguako Txillardegi Antiguako Txillardegi Antiguako Txillardegi\nDonostia, Jose Luis Alvarez Enparantza, omenaldia, Txillardegi


Hautatuta: zure datuak\nHasteko, bete zure datuak eta onartu zerbitzuaren baldintzak.\nEremu guztiak bete beharrekoak dira.\nAenak ezartzen dituen zerbitzuaren baldintzak eta pribatutasun-politika ezagutzen eta onartzen ditut.\nHonako inprimaki hau beteta, eta zerbitzuaren baldintzak onartuz gero, “mugikortasun urriko pertsonentzako laguntza” jasotzeko egin duzun eskaera erregistratuko da. Aena SME, S.A. erakundeak, hots, fitxategiaren arduradunak, ondorengo helburu hauekin tratatuko ditu datuak, besteak beste: eskatutako mugikortasun urriko pertsonei laguntzeko zerbitzua kudeatzeko eta gogobetetze-inkesta bat egiteko, zerbitzua hobetze aldera. Zerbitzua ematen den bitartean gordeko dira datuok.\nEskubidea duzu datu horiek atzitzeko, zuzentzeko, ezabatzeko, eramateko, haiei aurka egiteko eta haien tratamendua mugatzeko. Horretarako, bidali mezu bat ocpd@aena.es helbide elektronikora, edo Zerbitzu Telematikoen Atariaren bitartez (https://serviciostelematicos.aena.es).\nZalantzaren bat izanez gero Aena-ren Datuak Babesteko ordezkariarekin harremanetan jar zaitezke helbide elektroniko honen bitartez: dpd@aena.es. Erreklamazioa aurkeztu ere egin dezakezu Datuak Babesteko Espainiako Agentziaren aurrean, edozein unetan.


2019ko maiatzaren 22a, asteazkena | Ordua Euskal Herrian 17:05:36\nSestaoko Udalak plan estrategiko berria du esku artean datozen urteetarako. Herritarrekin eginiko lehen bilera irekian Sestaoko Txirbilenea kulturguneko kideek gune autogestionatua kinka larrian egon daitekeela salatu dute. Udalaren ustez, hainbat kolektibok erabiltzen dituzten espazioak “ahultasun” guneak izan daitezkeelako. Kultuguneko kideak interpelatuta sentitu dira Udalak esandakoarekin eta “eurena dena” aldarrikatu dutela nabarmendu dute. Parte-hartze kanpaina bat jarri dute martxan herritarren iritzia biltzeko.\nKultugunekoek “ahulgune” horiek izan daitezkeen ekintzak zerrendatu dituzte, ironia erabiliz. Sarreran dagoen hesi koloretsuak, auzolanean eta asanbladaren erabakiz pintatu zen ate berak, batzuei ezin egona sortu diezaiekeela uste dute,.\n“Ahulguneak dira, baita, herritar ororentzat egiten diren ekimen eta hitzaldiak? Herriko nahiz nazioarteko musika bandek prezio zentzudunetan guztiontzat kontzertuak ematea ahulgunea da? Egiten ditugun tailerrak dohainik izatea ahulgune bat da? Esan dezatela zergatik diren ahulguneak, guk ez baitugu horrelakorik ikusten”, diote ohar batean gune autogestionatuko erabiltzaileek.\nBenetako ahulgunea Iberdrolarekin eta uren partzuergoarekin eginiko “negozioak” ez ote diren galdegin diote kultugunekoek udalbatzari: “Herritarren parte hartzea sustatu nahi dute, baina herritarrok benetan martxan jartzen garenean oztopoak baino ez dizkigute jartzen”.\nInkesta bat betetzeko eskaera egin die sestaotar nahiz sostengua eman nahi duen orori. Gune autogestionatua defendatzeko deia zabaldu dute.


Lehiaketa, kultura eta sormen industriak sustatzeko logoa eta leloa sortzeko - Diru-laguntzak - UrolaKosta\nLehiaketa, kultura eta sormen industriak sustatzeko logoa eta leloa sortzeko\nAurkezteko epe-muga urriaren 11. Irabazlearentzat 1.200,00 euroko saria.\nUrola Kostako Udal Elkarteak lehiaketa antolatu du, eskualdeko kultura eta sormen industriak sustatzeko bideratuko dituen ekimenetan erabiliko duen leloa eta irudia sortzeko. Proposamenak aurkezteko epea amaituko da urriaren 11n. Saria 1.200,00 eurokoa izango da.\nUdal Elkarteak 2017an zehar eskualdeko kultura eta sormen industrien gaitasun, ahultasun eta beharren azterketa egin du "Urola Kosta, eskualde Sortzailea" izeneko egitasmoaren bidez (Gipuzkoako Foru Aldundiaren Gipuzkoako lehiakortasuna eta lurralde kohesioa sustatzeko programaren laguntzarekin garatutako egitasmoa). Sektoreko enpresa, eragile eta profesionalekin hainbat topaketa egin ondoren, agerian geratu da arlo hori indartu eta sendotzeko premiazkoa dela sektorean sare bat eratzea, sektorea profesionalizatzea eta sektoreari ikusgarritasuna ematea.\nHorren haritik, beraz, Udal Elkarteak ekimen horietan erabiliko den leloa eta logoa sortzeko lehiaketa antolatu du.\nLehiaketan parte hartu ahal izango dute 18 urte baino gehiago dituzten eta Udal Elkartea osatzen duten udalerrietan (Aia, Getaria, Orio, Zarautz eta Zumaian) kultura eta sormen industrien alorrean diharduten pertsona, enpresa eta ekintzaileek.\nNon eta noiz aurkeztu\nProposamenak aurkeztu behar dira Udal Elkartearen egoitza nagusian (Urdaneta bidea 6, 20800 Zarautz). Epea amaituko da urriaren 11n.\nOinarrietan daude zehaztuta aurkeztu behar diren dokumentu eta euskarriak\nOinarriak eta eranskinak\nA eranskina: parte hartze fitxa\nB eranskina: proposamena\nC eranskina: zinpeko adierazpena\nTel. 943890808, enpresa@urolakosta.eus


AFA-DFA - Adinekoentzat egingo den Arabarren egoitzako gelen % 75 banakakoak izango dira, bai eta desgaitasun fisiko larriren bat dutenentzako gela guztiak ere\nCurrent: Adinekoentzat egingo den Arabarren egoitzako gelen % 75 banakakoak izango dira, bai eta desgaitasun fisiko larriren bat dutenentzako gela guztiak ere\nAdinekoentzat egingo den Arabarren egoitzako gelen % 75 banakakoak izango dira, bai eta desgaitasun fisiko larriren bat dutenentzako gela guztiak ere\nEgoitzaguneko 150 plazak bi solairuko eraikin batean egongo dira, eta berdegunea ere izango du\nGasteiz, 2018ko azaroaren 9a. Arabarren egoitzagunea izango den eraikinean, adinekoentzako moduluetako gelen % 75 banakakoak izango dira, bai eta desgaitasun fisiko larriren bat dutenentzako gela guztiak ere. Marian Olabarrieta Gizarte Zerbitzuen Saileko foru diputatuak gaur goizean, Batzar Nagusietako dagokion batzordean, Arabarren egoitzagunea izango denaren proiektuaren egoeraren berri eman du, zeina Gasteizko Lakua auzoan egingo baitu Arabako Foru Aldundiak.\nEgoitzagunea aurreproiektu fasean dago, eta guztira 150 plaza izango ditu: 100 egoitza plaza eta 25 eguneko zentroko plaza adinekoentzat, eta beste 25 desgaitasun larriren bat duten pertsonentzat; horietatik 15 Alderdi Popularrarekin egindako aurrekontu akordioaren emaitza dira.\nEraikin bakarra izango da, behe solairua gehi bi solairu izango dituena, eta 2.400 metro koadroko berdegunea ere egingo da. Behe solairua hiru ekipamendu horien arabera bereizita egongo da, eta guztientzako eremuak ere egongo dira. Lehen eta bigarren solairuetan adinekoentzako egoitza egongo da; guztira 90 gela izango ditu: 76, banakakoak, eta gainerako 12ak, bikoitzak.


Estudioa 2+2 - Camping Las Palmeras Costa Brava\nGehienezko edukiera 4 pertsona. (2+2)\n18m2 + terraza\n135 cm-ko birentzako ohea.\nEkipatutako sukaldea, mikrouhin labearekin.\nMantalak eta burkoak.\nTerraza, aulki, mahai eta hamakekin.\n50 € -ko gordailua.\n*Izarak eta esku-oihalak alokatzeko aukera.\n**Ez da etxeko animaliarik onartzen.\nBegiratu estudioaren barruan


Leioako Ikasle Mugimenduak ere 11×12-ko errepresioa salatu du : Ikasle Abertzaleak\nLeioako Ikasle Mugimenduak ere 11×12-ko errepresioa salatu du\nGreba egiteko genituen arrazoiak ez ziren hamaika, milaka baizik. Estatu españoletik inposatutako\nmurrizketa eta erreformek bereziki zapaltzen gaituzte, ikasle guztiak, ikasle prekarioak bilakatuz. Tasen igoera, gelen masifikazioa, irakasle falta, eduki kritikoen desagerpena, enpresa pribatuen esku hartzea… Hau ez dugu onartuko, eta horregatik esaten dizuegu: Raxoi, Wert, Celaá, Iribas eta Goirizelaia; EZ ZAITUZTEGU NAHI! EZ DUGU ZUEN NEURRI INPOSATZAILERIK ONARTUKO!\nGuztira 11×12 ekimenaren izenan, Hego Euskal Herrian, burututako mobilizazioetan ehun persona baino gehiago izan ziren identifikatuak eta laurogeita hamairu eraikin publikoa okupatzeagatik inputatutakoak. Ugariak izan ziren ertzainek burututako kargak; Iñigo Cabacas hil zuen gomazko pilota bezalakoak airean eta porrak eskuan ikasleon aurka oldartuz.